**Anexa nr. 2 la Ordinul ministrului mediului, apelor și pădurilor**

**nr……../..........................**

**Regulamentul de organizare și funcționare al Gărzilor forestiere din subordine**

**CAPITOLUL I - Dispoziții generale**

**Art. 1** - (1) Gărzile forestiere, denumite în continuare Gărzi, sunt instituții publice cu personalitate juridică, în subordinea Gărzii Forestiere Naționale.

(2) Gărzile sunt instituții publice teritoriale ale Gărzii Forestiere Naționale, finanțate integral de la bugetul de stat, cu atribuții în implementarea și controlul aplicării regimului silvic și cinegetic în fondul forestier național și în vegetația forestieră de pe terenurile din afara fondului forestier național.

**Art. 2** - Activitatea Gărzilor este coordonată tehnic la nivel central de către Garda Forestieră Națională prin inspectorul general.

**Art. 3 -** Atribuțiile Gărzilor sunt stabilite prin Hotărârea Guvernului nr. 46/2023 privind organizarea, funcționarea și repartizarea numărului de posturi pentru Garda Forestieră Națională și gărzile forestiere.

**Art. 4 -** (1) Gărzile coordonează, pe raza lor de competență, activitatea de implementare a politicilor sectoriale și a cerințelor privind conservarea biodiversității, privind perdelele forestiere de protecție, privind reconstrucția ecologică prin împăduriri, privind prevenirea și combaterea incendiilor de vegetație și privind producerea, comercializarea și importul materialelor forestiere de reproducere, în concordanță cu cerințele și standardele europene și internaționale.

(2) Gărzile în desfășurarea activității de implementare, monitorizare și controlul regimului silvic și cinegetic, îndeplinesc pe raza județelor arondate, rolul de autoritate de stat cu atribuții de sinteză, coordonare, inspecție și control în aceste domenii.

(3) Gărzile îndeplinesc atribuțiile prevăzute de lege și, după caz, atribuțiile de autoritate contractantă, pentru lucrările destinate sprijinirii proprietarilor de păduri, care, potrivit legii, sunt finanțate de la bugetul de stat.

(4) Gărzile sunt desemnate ca autorități competente teritorial, responsabile de punerea în aplicare a Regulamentului (CE) nr. 2.173/2005 privind instituirea unui regim de licențe FLEGT („Forest Law Enforcement, Governance and Trade”) pentru importurile de lemn în Comunitatea Europeană.

(5) Gărzile sunt desemnate ca autorități competente teritorial pentru aplicarea Regulamentului (UE) nr. 995/2010 de stabilire a obligațiilor ce revin operatorilor care introduc pe piață lemn și produse din lemn („due diligence”) pentru sortimentele de lemn și produsele din lemn prevăzute în anexa la regulament, corespunzătoare următoarelor coduri de clasificare: 4401, 4403, 4406 și 4407.

**CAPITOLUL II - Funcțiile Gărzilor forestiere**

**Art. 5 -** (1) Gărzile exercită în domeniul silviculturii și în domeniul cinegetic, în raza de competență atribuită, funcțiile corespunzătoare celor atribuite autorității publice centrale care răspunde de silvicultură /Gărzii Forestiere Naționale, respectiv:

1. de implementare;
2. de avizare;
3. de reprezentare;
4. de monitorizare, inspecție și control.

(2) În exercitarea funcției de implementare:

1. asigură implementarea politicilor autorității publice centrale care răspunde de silvicultură în domeniul silvic, potrivit reglementărilor în vigoare;
2. asigură implementarea politicilor autorității publice centrale care răspunde de vânătoare în domeniul cinegetic, potrivit reglementărilor în vigoare;
3. implementează la nivel național politicile autorității publice centrale care răspunde de silvicultură în activitățile de administrare a fondului forestier național, de gestionare durabilă a pădurilor, de conservare a biodiversității în păduri, de reconstrucție ecologică, de regenerare și îngrijire a pădurilor, de asigurare a integrității fondului forestier național, de prevenire și stingere a incendiilor, de pază și protecție a pădurilor, de recoltare a produselor specifice fondului forestier național, de exploatare a masei lemnoase, de control al provenienței și al trasabilității materialelor lemnoase, de dezvoltare a conștiinței forestiere, de accesibilizare a pădurilor, de dezvoltare a fondului forestier național, de sprijin al formelor asociative ale proprietarilor de păduri și de control al aplicării și respectării regimului silvic;
4. implementează la nivel național politicile autorității publice centrale care răspunde de vânătoare în activitățile de administrare și gestionare a fondului cinegetic al României, de protecție a faunei de interes cinegetic, de exercitare a vânătorii și de inspecție și control al regimului cinegetic;
5. colaborează în vederea efectuării studiilor, analizelor și planurilor privind extinderea fondului forestier prin împădurirea terenurilor și privind crearea de perdele forestiere de protecție;
6. desfășoară activități de promovare și monitorizare a investițiilor în silvicultură;
7. acționează, potrivit legii, în cadrul strategiilor pentru apărarea, conservarea și dezvoltarea durabilă a fondului forestier și pentru gestionarea fondurilor cinegetice;
8. colaborează la îmbunătățirea cercetărilor statistice centralizează SILV 1, 2, 3, 4 și ulterior a celor adoptate, precum și a raportărilor statistice solicitate de Uniunea Europeană, în scopul adaptării continue a statisticii la cerințele naționale și al corelării cu datele statistice internaționale;

(3) În exercitarea funcției de avizare:

1. emit/retrag avize, autorizații, specifice regimului silvic și celui cinegetic și reglementărilor referitoare la trasabilitatea materialelor lemnoase, potrivit prevederilor legale;
2. emit/suspendă/retrag avizele de funcționare a ocoalelor silvice, potrivit reglementărilor în vigoare;
3. avizează lucrările de investiții în silvicultură, care se finanțează din fondul de ameliorare a fondului funciar cu destinație silvică, din fonduri bugetare și din alte surse, elaborate în concordanță cu documentațiile tehnico-economice, inventarele de lucrări la finele anului precedent și rezultatele controlului anual al regenerărilor, potrivit reglementărilor specifice;
4. avizează planurile de protecție împotriva incendiilor, planurile de protecție a pădurilor și planurile de apărare împotriva efectelor calamităților naturale elaborate de ocoalele silvice/baze experimentale.

(4) În exercitarea funcției de reprezentare:

1. cooperează în domeniul său de activitate cu alte autorități în cadrul acțiunilor comune, desfășurate conform protocoalelor de colaborare și al programelor intersectoriale și potrivit competențelor părților participante, stabilite de actele normative specifice;
2. colaborează cu instituții de învățământ, cultură, educație și turism, cu organizații economice, organizații neguvernamentale, precum și cu autoritățile administrației publice locale, în limita mandatului atribuit;
3. participă, în plan extern, la conferințe, seminarii, întruniri ce vizează gestionarea durabilă a pădurilor și combaterea tăierilor ilegale, gestionarea vânatului, în baza mandatului Gărzii Forestiere Naționale;
4. participă, la nivelul Comisiei Europene, la dezbaterile ce vizează gestionarea durabilă a pădurilor, combaterea tăierilor ilegale, gestionarea vânatului, în baza și limita mandatului Gărzii Forestiere Naționale;
5. cooperează cu instituții din alte state, pe baza tratatelor internaționale la care România este parte, a protocoalelor încheiate sau pe bază de reciprocitate, precum și cu organisme internaționale de drept public și/sau privat din cadrul Uniunii Europene în cauzele de interes comun sau în ceea ce privește derularea proiectelor/programelor internaționale, în baza și limita mandatului Gărzii Forestiere Naționale.

(5) În exercitarea funcției de monitorizare, inspecție și control:

1. asigură controlul respectării legislației specifice silviculturii și vânătorii, propun sancțiuni administrative, constată contravențiile și infracțiunile pentru nerespectarea acesteia, aplică sancțiunile și, după caz, sesizează organele de urmărire penală, potrivit prevederilor legale;
2. organizează periodic, în baza unui calendar și a unei tematici actualizate permanent, sau ori de câte ori este necesar, acțiuni de inspecție și control în fondul forestier național, indiferent de deținător, precum și în fondurile cinegetice și la acțiunile de vânătoare, stabilind măsurile ce se impun, sau în mod operativ în baza unor informații punctuale;
3. monitorizează și controlează trasabilitatea materialelor lemnoase;
4. utilizează pentru nevoi de control, cu acces atribuit de autoritatea publică centrală care răspunde de silvicultură, sistemul informațional integrat de urmărire a materialelor lemnoase – SUMAL 2.0;
5. controlează modul de producere, depozitare, circulație a materialelor lemnoase în toate locurile și spațiile în care se desfășoară activitatea operatorilor economici;
6. o6prește și controlează vehiculele care transportă material lemnos pe drumurile forestiere și documentele aferente acestei activități;
7. participă la activitățile de control al vehiculelor care transportă material lemnos pe drumurile publice și al documentelor aferente acestei activități, împreună cu agenții și ofițerii din cadrul Poliției Române;
8. participă, împreună cu organele de poliție și jandarmerie, la activitățile comune de constatare a contravențiilor și infracțiunilor prevăzute de legislația silvică sau cinegetică;
9. legitimează, în vederea stabilirii identității, persoanele care încalcă dispozițiile legale din domeniile silviculturii sau cinegetic;
10. confiscă sau reține în vederea confiscării, pe baza constatărilor efectuate, bunurile folosite ori rezultate în urma săvârșirii faptelor ilegale;
11. constituie structura de specialitate pentru îndeplinirea prevederilor Hotărârii Guvernului nr. 668/2011 pentru aplicarea Regulamentului (UE) nr. 995/2010 de stabilire a obligațiilor ce revin operatorilor care introduc pe piață lemn și produse din lemn („due diligence”), pentru sortimentele de lemn și produsele din lemn prevăzute în anexa la regulament, corespunzătoare următoarelor coduri de clasificare: 4401, 4403, 4406 și 4407;
12. monitorizează și controlează îndeplinirea cerințelor europene pentru prevenirea incendiilor în păduri și pentru respectarea legislației referitoare la materialele forestiere de reproducere;
13. colaborează cu structurile implicate în activitatea de combatere a infracțiunilor împotriva intereselor financiare ale Comunităților Europene;
14. exercită activități de audit intern și control la nivelul aparatului propriu, cât și la nivelul gărzilor forestiere județene.

**Capitolul III - Atribuțiile Gărzilor forestiere**

**Art. 6 -** (1) Gărzile au următoarele atribuții principale:

1. implementează, monitorizează și controlează aplicarea regimului silvic în fondul forestier național indiferent de forma de proprietate, la ocoalele silvice de regim, ocoalele silvice de stat și structurile de rang superior, care asigură administrarea și serviciile silvice, pe raza de competență;
2. implementează, monitorizează și controlează aplicarea reglementărilor în vigoare în vegetația din afara fondului forestier, pe raza de competență;
3. implementează, monitorizează și controlează aplicarea regimului cinegetic în fondul cinegetic național, pe raza de competență;
4. verifică și soluționează sesizările primite;
5. monitorizează și controlează modul în care este respectată legislația în vigoare privind proveniența, circulația, depozitarea, prelucrarea primară și comercializarea materialelor lemnoase, inclusiv importul/exportul acestora;
6. în acțiunile de monitorizare și control, utilizează Sistemul informațional integrat de urmărire a materialelor lemnoase - SUMAL 2.0, pe raza de competență sau în afara acesteia în cazul situațiilor speciale, în baza împuternicirii de acces atribuite de serviciul de specialitate din cadrul autorității publice centrale care răspunde de silvicultură;
7. controlează deținătorii de terenuri forestiere cu privire la executarea lucrărilor de reîmpădurire și de completare a regenerărilor naturale în termen de cel mult două sezoane de vegetație de la tăierea unică sau definitivă;
8. participă, împreună cu specialiștii din cadrul Gărzii Forestiere Naționale sau ca delegați ai acesteia, în baza planurilor de acțiune, la activități de inspecție și control în domeniul de activitate silvic sau cinegetic, sau la verificarea unor ilegalități semnalate, prezentând conducerii Gărzii Forestiere Naționale rapoarte și sinteze asupra acestora;
9. participă, potrivit competențelor și în baza protocoalelor și planurilor de acțiune, la activități de control cu alte structuri din țară și din străinătate care desfășoară activități în domeniul silvic sau cinegetic, prezentând conducerii Gărzii Forestiere Naționale rapoarte și sinteze asupra acestora;
10. organizează periodic, în baza unui calendar și a unei tematici actualizate permanent, acțiuni de inspecție și control în fondul forestier național, indiferent de deținător, precum și în fondurile cinegetice și la acțiunile de vânătoare, stabilind măsurile ce se impun; constată faptele care pot fi încadrate ca infracțiuni în domeniile silviculturii și cinegetic și sesizează organele de poliție/parchetul competent în vederea efectuării cercetării penale;
11. întocmesc și supun aprobării conducerii Gărzii Forestiere Naționale note și informări cu privire la aspectele constatate în urma inspecțiilor și a controalelor efectuate și comunică acesteia măsurile aplicate și pe cele în curs de aplicare;
12. transmit către Garda Forestieră Națională actele administrative emise - emiterea/retragerea de avize, autorizații, acorduri specifice regimului silvic și celui cinegetic și reglementările referitoare la trasabilitatea materialelor lemnoase, în vederea realizării de evidențe la nivel național;
13. asigură evidențele operative statistice referitoare la activitatea de inspecție și control, de implementare a regimului silvic și cinegetic, raportări specifice de îndeplinire a cerințelor Uniunii Europene, pe care le transmit Gărzii Forestiere Naționale, în vederea realizării de analize de risc de către structura specializată din cadrul acesteia;
14. înaintează Gărzii Forestiere Naționale propuneri pentru modificarea actelor normative specifice;
15. gestionează resursele financiare alocate pentru domeniile sale de activitate de către Garda Forestieră Națională de la bugetul de stat, precum și din alte surse de finanțare legal constituite;
16. exercită atribuțiile de control al operatorilor și comercianților, astfel cum sunt definiți la art. 2 lit. c) și d) din Regulamentul (UE) nr. 995/2010 de stabilire a obligațiilor care revin operatorilor care introduc pe piață lemn și produse din lemn, pentru sortimentele de lemn și produsele din lemn prevăzute în anexa la regulament, corespunzătoare codurilor de clasificare: 4401, 4403, 4406 și 4407;
17. elaborează, în vederea însușirii de către inspectorul general, comunicările către direcția coordonatoare din cadrul autorității publice centrale care răspunde de silvicultură, referitoare la datele solicitate de Uniunea Europeană privind aplicarea Regulamentului (UE) nr. 995/2010 și a Regulamentului (CE) nr. 2.173/2005 privind instituirea unui regim de licențe FLEGT pentru importurile de lemn în Comunitatea Europeană;
18. participă, cu experți desemnați, la întâlnirile grupurilor de lucru în legătură cu domeniile sale de activitate;
19. participă la schimbul de informații și experiență în relațiile cu instituțiile și organismele naționale și internaționale privitoare la domeniile sale de activitate, în condițiile legii;
20. fundamentează necesarul de fonduri de la bugetul de stat, precum și din alte surse de finanțare legal constituite pentru domeniile sale de activitate;
21. inițiază, împreună cu instituțiile de profil, programe menite să sprijine pregătirea profesională a funcționarilor publici și a personalului angajat, în domeniile sale de activitate;
22. contractează, în condițiile legii, servicii specializate în vederea obținerii documentelor, studiilor, colectării datelor și informațiilor necesare realizării atribuțiilor sale, precum și servicii de consultanță;
23. asigură accesul publicului la informațiile publice în domeniu;
24. asigură protecția informațiilor clasificate, implementarea prevederilor legislației Uniunii Europene în domeniile sale de competență, prin activități specifice, în condițiile legii;
25. orice alte atribuții din domeniile sale de activitate sau din sfera de aplicabilitate orizontală (ex. contabilitate, comunicare, resurse umane), stabilite prin acte normative sau prin dispoziții specifice ale inspectorului general al Gărzii Forestiere Naționale;
26. colaborează cu celelalte structuri din subordinea autorităților publice centrale, cu autorități ale administrației publice locale, cu alte instituții și autorități, precum și cu orice alte persoane juridice.

(2) În îndeplinirea atribuțiilor sale, Gărzile sunt autorizate:

1. să desfășoare activități de informare, publicitate și promovare în domeniile sale de activitate, în conformitate cu strategiile/ deciziile/ dispozițiile autorităților centrale în subordinea cărora se află;
2. să contracteze, în condițiile legii, servicii de specialitate de mentenanță I.T., de întreținere a parcului auto propriu, de traduceri, documentare și arhivare documente;
3. să încheie protocoale de colaborare și schimb de informații cu alte instituții publice, private, organizații guvernamentale și neguvernamentale, entități publice/private, potrivit competențelor sale;
4. să încheie actele administrative necesare aplicării măsurilor dispuse ca urmare a exercitării atribuțiilor sale potrivit legii;
5. să solicite instituțiilor competente, în condițiile legii, informațiile și datele necesare realizării atribuțiilor sale;
6. să aplice sancțiuni prevăzute de lege în competența sa, în conformitate cu legislația în vigoare.

(3) În exercitarea atribuțiilor stabilite, personalul din cadrul Gărzilor efectuează verificări și controale de specialitate în baza delegației de serviciu aprobate de inspectorul-șef, sau împuternicitul acestuia, precum și acțiuni speciale, care se execută numai în baza ordinelor sau deciziilor dispuse de conducerea autorității publice centrale care răspunde de silvicultură sau a Gărzii Forestiere Naționale.

**CAPITOLUL IV - Structura organizatorică a Gărzilor Forestiere**

**Art.7 -** În structura organizatorică a Gărzilor forestere funcționează direcții, servicii, birouri și/sau compartimente, după caz, după cum urmează:

1. Compartiment audit public intern;

2. Direcția de implementare și avizare:

2.1 Serviciul Programe de împădurire/reîmpădurire și monitorizarea acestora ;

2.2 Compartimentul implementare pentru activitatea de silvicultură;

2.3 Compartimentului monitorizare a lucrărilor tehnico-economice în fondul forestier național;

2.4 Compartimentul amenajarea pădurilor, cadastru și inventar forestier;

2.5 Compartimentul consultanță și asistență de specialitate;

2.6 Compartimentul de prevenire și gestionare a situațiilor de urgență;

2.7 Compartiment implementare pentru activitatea cinegetică.

3. Direcția de control al regimului silvic și cinegetic:

3.1 Compartimentul control al aplicării regimului silvic și al trasabilității materialelor lemnoase ;

3.2 Compartimentul instrumnte informtice, baze de date, statistici și raportări ;

3.3 Compartimentul controlul activității de vânătoare.

4. Gărzile Forestiere Județene

5. Serviciul economic, investiții, achiziții, logistică și administrativ

5.1 Compartimentul economico financiar și investiții;

5.2 Compartimentul resurse umane;

5.3 Compartimentul comunicare și relații cu publicul;

5.4 Compartimentul administrativ, logistică și achiziții;

5.5 Compartimentul registratură și arhivă;

5.6 Compartimentul juridic.

**CAPITOLUL V - Atribuțiile Inspectorului-șef**

**Art. 8** - (1) Conducerea fiecărei Gărzi este asigurată de un inspector-șef, funcționar public de conducere, având studii superioare de specialitate în domeniul silvicultură.

(2) Inspectorul-șef răspunde pe raza de competență, de întreaga activitate a Gărzii pe care o organizează, coordonează și conduce.

(3) Inspectorul-șef este șeful structurii de securitate de la nivelul Gărzii.

(4) Inspectorul-șef coordonează direct activitatea de audit public intern din cadrul Gărzii.

(5)Inspectorul-șef are următoarele atribuții principale:

1. De management al activității de control:
2. aprobă tematici și planuri de control în domeniul silvic și cinegetic;
3. semnează protocoale și planuri comune de acțiune cu alte instituții cu atribuții în domeniu, în vederea exercitării atribuțiilor în domeniul silvic și cinegetic;
4. dispune efectuarea de acțiuni de control, în baza delegațiilor acordate, la agenții economici care desfășoară activitatea de exploatare, depozitare, prelucrare, comercializare de materiale lemnoase;
5. dispune exercitarea controlului cu privire la respectarea prevederilor regimului silvic de către deținătorii și administratorii cu orice titlu de fond forestier și a modului în care se aplică legislația silvică pentru administrarea vegetației forestiere din afara fondului forestier;
6. dispune exercitarea controlului cu privire la respectarea reglementărilor de regim silvic de către persoanele fizice și juridice, altele decât cele menționate la lit d), care desfășoară activități supuse regimului silvic;
7. dispune efectuarea de acțiuni de inspecție și control în fondul forestier național, indiferent de deținător, în fondurile de vânătoare și la acțiunile de vânătoare, precum și acțiuni care vizează trasabilitatea materialelor lemnoase, stabilind măsurile ce se impun;
8. asigură controlul modului de gestionare și folosire a ciocanelor silvice de marcat;
9. asigură respectarea integritații fondului forestier pe raza de competență a gărzii pe care o coordonează,
10. propune, potrivit legii, suspendarea sau retragerea autorizației de funcționare a structurilor silvice de administrare;
11. monitorizează modul de aplicare a sancțiunilor contravenționale și sancțiunilor complementare prevăzute de lege, pentru faptele care potrivit legii constituie contravenții;
12. sesizează prin compartimentul juridic organele de urmărire penală în cazul faptelor constatate prin personalul propriu ce ar putea întruni elementele constitutive ale unei infracțiuni, în conformitate cu reglementările legale în vigoare;
13. organizează acțiuni de control privind respectarea de către agenții economici a condițiilor de acordare a licenței conform Regulamentului (CE) nr. 2.173/2005 privind instituirea unui regim de licențe FLEGT („Forest Law Enforcement, Governance and Trade” - Planul de acțiune al Uniunii Europene referitor la aplicarea legislației, la guvernare și la schimburile comerciale în domeniul forestier) în cazul importurilor de lemn în Comunitatea Europeană;
14. asigură efectuarea unor acțiuni de verificare a îndeplinirii de către agenții economici și de către comercianți a prevederilor stabilite pentru aplicarea Regulamentului (UE) nr. 995/2010 de stabilire a obligațiilor ce revin operatorilor care introduc pe piață lemn și produse din lemn („due diligence”).

II. De management al activității de implementare și avizare în silvicultură:

1. asigură implementarea strategiei de dezvoltare în silvicultură, potrivit competenței teritoriale sub coordonarea autorității publice centrale care răspunde de silvicultură/Gărzii Forestiere Naționale;
2. coordonează ținerea evidențelor pe ocoale silvice, localități, proprietari și deținători, a terenurilor cu destinație forestieră și a terenurilor cu vegetație forestieră din afara fondului forestier, pe categorii de folosință;
3. asigură centralizarea datelor necesare realizării sistemului de cadastru general furnizate de către administratorii terenurilor cu destinație forestieră și ai terenurilor cu vegetație forestieră din afara fondului forestier, le prelucrează și le transmite potrivit legii;
4. aprobă și avizează, conform competențelor delegate de conducătorul autorității publice centrale care răspunde de silvicultură, potrivit legii, solicitările de scoatere definitivă sau de ocupare temporară de terenuri din fondul forestier național;
5. avizează și, după caz, aprobă, conform competențelor legale, reprimirea în fondul forestier național a suprafețelor ocupate temporar;
6. avizează restituirea garanțiilor după redarea în circuitul silvic a terenurilor din fondul forestier național ocupate temporar;
7. asigură ținerea evidenței și monitorizarea împăduririi terenurilor oferite în compensarea terenurilor scoase definitiv din fondul forestier național;
8. avizează solicitările de schimbare a categoriei de folosință silvică pentru terenurile din fondul forestier național, asigură ținerea evidenței schimbărilor aprobate și urmărește achitarea taxelor;
9. participă, potrivit reglementărilor în vigoare, la acțiunea de aplicare a prevederilor legilor de retrocedare a fondului funciar și răspunde de îndeplinirea atribuțiilor Gărzilor în aplicarea prevederilor respective;
10. avizează cantitățile de biomasă certificabilă din silvicultură și din industriile conexe;
11. asigură îndrumarea metodologică și procedurală la derularea proiectelor de împăduriri, proiecte accesate de către unități administrativ-teritoriale, asociații de proprietari de terenuri agricole și proprietarii de terenuri agricole;
12. asigură ținerea evidenței, pe fiecare proprietate, a suprafețelor de pădure defrișate legal, potrivit legii;
13. asigură sau deleagă participarea la lucrările conferințelor de amenajare a pădurilor a unităților administrativ-teritoriale, a unităților de cult și proprietate privată a persoanelor fizice si juridice, a căror suprafață la nivel de proprietate nu depășește 1.000 ha, la solicitarea autorității publice centrale care răspunde de silvicultură;
14. asigură verificarea/recepția finală a lucrărilor de teren din cadrul proiectelor de amenajare a pădurilor, pentru fondul forestier proprietate publică a statului, a unităților administrativ-teritoriale, a unităților de cult și proprietate privată a persoanelor fizice si juridice, în conformitate cu prevederile legale în vigoare, în situația în care nu participă un reprezentant al autorității publice centrale care răspunde de silvicultură;
15. constituie comisia tehnico-economică proprie, avizează în cadrul acesteia studiile de fezabilitate și recepționează proiectele tehnice de reconstrucție ecologică;
16. monitorizează activitatea de pază a terenurilor care aparțin fondului forestier național și încheierea contractelor de administrare și/sau prestări de servicii dintre deținătorii de păduri și ocoalele silvice;
17. avizează solicitările privind modificarea prevederilor amenajamentelor silvice, indiferent de forma de proprietate, în condițiile legii;
18. aprobă proiectele de combaterea bolilor și dăunătorilor forestieri elaborate de ocoalele silvice/baze experimentale, pentru fondul forestier național;
19. aprobă rezultatele controlului anual al regenerărilor pentru ocoalele silvice care administrează/asigură servicii silvice pentru fondul forestier național;
20. aprobă rezultatele controlului anual al regenerărilor pentru suprafețele cuprinse în perimetrele de ameliorare necuprinse în fondul forestier, în terenurile agricole sau neagricole, în care s-au realizat împăduriri;
21. avizează solicitările pentru acordarea contravalorii despăgubirilor destinate proprietarilor de păduri cu funcții speciale de protecție, ca urmare a restricțiilor prevăzute în amenajamentele silvice;
22. răspunde de îndeplinirea atribuțiilor prevăzute de lege și, după caz, a atribuțiilor de autoritate contractantă, pentru lucrările destinate sprijinirii proprietarilor de păduri, care, potrivit legii, sunt finanțate de la bugetul de stat;
23. asigură și răspunde de ținerea evidenței terenurilor scoase definitiv din fondul forestier,
24. asigură verificarea actelor de punere în valoare a masei lemnoase în condițiile legii ;
25. avizează lucrările de prevenire și combatere a bolilor și dăunătorilor pentru terenurile forestiere, altele decât cele administrate prin structuri silvice, și pentru vegetația forestieră situată în afara fondului forestier și dispun executarea acestor lucrări;
26. urmărește respectarea prevederilor legale în vigoare privind materialele forestiere de reproducere;
27. răspunde de modul de îndeplinire, în calitatea de autoritate contractantă pentru proiectarea și execuția lucrărilor de amenajare, ameliorare și punere în valoare prin împădurire a terenurilor degradate cuprinse în perimetre de ameliorare și de înființare a perdelelor forestiere de protecție, pe terenurile din domeniul public care nu sunt în administrarea Regiei Naționale a Pădurilor - Romsilva, pe terenurile din domeniul privat al statului și pe terenurile proprietate privată, după caz;
28. verifică modul de îndeplinire a atribuțiilor privind proiectarea și execuția lucrărilor de amenajare, ameliorare și punere în valoare prin împădurire a terenurilor degradate cuprinse în perimetre de ameliorare și de înființare a perdelelor forestiere de protecție, pe terenurile din domeniul public care sunt în administrarea Regiei Naționale a Pădurilor - Romsilva;
29. propune direcției de specialitate din cadrul autorității publice centrale care răspunde de silvicultură/Gărzii Forestiere Naționale liste cuprinzând obiectivele de investiții care se finanțează din Fondul de ameliorare a fondului funciar cu destinație silvică, din fonduri bugetare și din alte surse, elaborate în concordanță cu documentațiile tehnico-economice, inventarele de lucrări la finele anului precedent și rezultatele controlului anual al regenerărilor;
30. avizează documentațiile pentru proiectele de investiții prevăzute la lit. cc);
31. avizează, în vederea decontării, situațiile de lucrări întocmite de direcțiile silvice ale Regiei Naționale a Pădurilor - Romsilva, pentru obiectivele de investiții care se finanțează din Fondul de ameliorare a fondului funciar cu destinație silvică, din fonduri bugetare și din alte surse, situate în fondul forestier proprietate publică a statului;
32. numește comisiile de recepție și organizează recepția lucrărilor realizate la obiectivele de investiții care se finanțează din Fondul de ameliorare a fondului funciar cu destinație silvică, din fonduri bugetare și din alte surse, în situațiile în care Gărzile au calitatea de autoritate contractantă; desemnează membrii în comisiile de recepție și în comisiile de verificare a procentului de reușită a culturilor, pentru situațiile în care nu are calitatea de autoritate contractantă;
33. avizează, prin reprezentanții lor, procesul-verbal de predare-primire a lucrărilor realizate la obiectivele de investiții care se finanțează din Fondul de ameliorare a fondului funciar cu destinație silvică, din fonduri bugetare și din alte surse, încheiat între executant și deținătorul terenului;
34. avizează și aprobă, după caz, în condițiile legii, documentațiile privind justificarea pierderilor cauzate de calamități în fondul forestier proprietate publică și privată, inclusiv la drumurile forestiere si căile ferate forestiere;
35. urmărește comunicarea către oficiile județene de cadastru, geodezie și cartografie modificările survenite, după caz, cu privire la încadrarea în categoria de folosință păduri și alte terenuri cu vegetație forestieră, a terenurilor care fac obiectul ameliorării prin împădurire;
36. contribuie la implementarea măsurilor din programele forestiere care au ca beneficiari potențiali operatori din sectorul forestier, în scopul asigurării unei dezvoltări durabile a sectorului;
37. asigură verificarea conformității cererilor de finanțare și a cheltuielilor efectuate de beneficiari și evidențiate în cererile de plată, referitoare la lucrările de gospodărire prevăzute la art. 97 din Legea nr. 46/2008 privind Codul Silvic, republicată, cu modificările și completările ulterioare ce urmează a se finanța de la bugetul de stat pentru proprietarii de păduri;
38. avizează documentațiile privind înființarea ocoalelor silvice, în conformitate cu prevederile legale în vigoare;
39. coordonează acțiunile de informare, educare, instruire și altele asemenea, finanțate de la bugetul de stat, pentru popularizarea legislației silvice și educației forestiere, în vederea respectării regimului silvic;
40. acordă consultanță de specialitate la solicitarea deținătorilor sau proprietarilor de păduri și de terenuri cu vegetație forestieră din afara fondului forestier;
41. răspunde de aducerea la cunoștința populației a obligațiilor privind prevenirea și stingerea incendiilor de pădure;
42. asigură eliberarea autorizațiilor pentru confecționarea dispozitivelor de marcat și îndeplinesc obligațiile legale cu privire la evidența și gestionarea acestora ;
43. îndeplinește atribuțiile legale cu privire la achiziționarea prin cumpărare, schimb sau donație, de către autoritatea publică centrală care răspunde de silvicultură, prin Regia Națională a Pădurilor - Romsilva, a terenurilor în vederea includerii în fondul forestier proprietate publică a statului.
44. îndeplinește atribuțiile legale cu privire la împădurirea terenurilor agricole și neagricole, conform reglementărilor în vigoare;
45. asigură ținerea evidenței pe ocoale silvice, localități, proprietari și deținători a terenurilor cu destinație forestieră a amenajamentelor silvice în vigoare.

III. De management al activității cinegetice:

1. încheie și reziliază, în condițiile legii, contractele de gestionare a fondurilor cinegetice, precum și actele adiționale la acestea;
2. răspunde de încasarea sumelor care reprezintă cotă-parte cuvenită bugetului statului din tariful de gestionare a fondurilor cinegetice, pe care le virează la bugetul de stat;
3. îndeplinește atribuțiile ce decurg din încheierea contractelor de gestionare a fondurilor cinegetice;
4. asigură verificarea stării efectivelor de vânat pe fondurile cinegetice, iar în situații justificate face propuneri pentru modificarea cotelor de recoltă, precum și pentru modificarea perioadei legale de vânătoare la unele specii de vânat existente pe aceste fonduri;
5. avizează, în vederea aprobării, solicitările gestionarilor fondurilor cinegetice referitoare la suplimentări de cotă de recoltă, recoltarea în afara perioadei legale și în situații excepționale, și aprobă reașezarea cotelor de recoltă în condițiile legii;
6. avizează și propune spre aprobare autorității publice centrale care răspunde de vânătoare/Gărzii Forestiere Naționale studiile referitoare la popularea fondurilor cinegetice cu specii noi de vânat;
7. asigură și avizează documentațiile privind evidența evoluției efectivelor de vânat, a dinamicii recoltelor și statistica trofeelor de vânat medaliabile;
8. avizează studiile de specialitate pentru gestionarea durabilă a faunei cinegetice;
9. asigură organizarea și desfășurarea de acțiuni de prevenire și combatere a braconajului la vânătoare.

IV. Alte atribuții

1. organizează, coordonează și controlează aplicarea legilor, ordonanțelor și hotărârilor Guvernului, a ordinelor și instrucțiunilor emise potrivit legii în domeniile silvicultură și cinegetic, cu respectarea limitelor de autoritate;
2. coordonează și urmărește implementarea de politici și strategii în domeniile de activitate, potrivit strategiei autorității publice centrale care răspunde de silvicultură;
3. urmărește realizarea investițiilor specifice pentru care Garda pe care o conduce constituie autoritate contractantă, în baza bugetului aprobat;
4. colaborează cu structura care coordonează activitatea de resurse umane, de buget și cu direcția coordonatoare din cadrul Gărzii Forestiere Naționale și din autoritatea publică centrală care răspunde de silvicultură, precum și cu instituțiile de specialitate, pentru formarea și perfecționarea pregătirii profesionale a personalului din subordine;
5. gestionează în baza înscrisurilor și răspunde direct de dispozitivele cu caracter de sigiliu al statului, din dotarea Gărzii;
6. dispune măsurile de aplicare a prevederilor legale referitoare la regimul de utilizare a dispozitivelor speciale de marcat din dotarea structurilor silvice de administrare, inclusiv cele de custodie și de completare a certificatelor de mențiuni în legătură cu acestea, în condițiile legii;
7. gestionează în baza înscrisurilor și răspunde direct de armamentul din dotarea Gărzii;
8. dispune măsurile necesare pentru elaborarea, dezvoltarea și aplicarea în instituție a sistemelor de control intern/managerial - SCIM - în conformitate cu prevederile O.G. nr. 119/1999 privind controlul intern/managerial și controlul financiar preventiv, republicată, cu modificările și completările ulterioare; raportul se elaborează anual;
9. răspunde de implementarea sistemelor de control managerial în baza prevederilor Ordinului Secretarului General al Guvernului nr. 600/2018;
10. emite decizii de implementare a procedurilor interne de funcționare pe linie de specialitate, pe linie financiar-contabilă, management resurse umane, administrativ și a altor activități, stabilite de către Garda Forestieră Națională sau autoritatea publică centrală care răspunde de silvicultură ;
11. promovează integritatea în exercitarea funcțiilor publice la nivelul Gărzii și întreprinde măsurile de prevenire și combatere a corupției;
12. organizează și răspunde conform competențelor de îndeplinirea obligațiilor legale ale Gărzii referitoare la gestionarea incendiilor de pădure și la evaluarea efectelor negative ale acestora în alt fond forestier decât al statului, scop în care stabilește, prin dispoziții scrise, responsabilitățile și modul de organizare privind prevenirea și apărarea împotriva incendiilor în raza de activitate a Gărzii, asigură identificarea și evaluarea riscurilor de incendiu în aceste păduri, asigură participarea Gărzii la întocmirea planurilor de intervenție și condițiile pentru ca acestea să fie operaționale în orice moment;
13. reprezintă instituția la constituirea de parteneriate la nivel local în domeniile de activitate ale instituției în cadrul protocoalelor încheiate de Garda Forestieră Națională sau de autoritatea publică centrală care răspunde de silvicultură cu alte autorități publice centrale, în condițiile legii;
14. asigură accesul publicului sau ale presei la informațiile publice privind domeniul silvic și cinegetic, în conformitate cu dispozițiile/deciziile emise la nivelul Gărzii Forestiere Naționale ;
15. asigură primirea, înregistrarea, verificarea și soluționarea petițiilor din domeniile de activitate silvică, cinegetică și economică sau, după caz, transmite spre soluționare celor în drept, potrivit competențelor, sesizările persoanelor fizice și juridice adresate direct instituției, în conformitate cu prevederile legale;
16. primește și asigură soluționarea sesizărilor persoanelor fizice și juridice transmise de autoritatea publică centrală care răspunde de silvicultură și, după caz, sesizează instituțiile și autoritățile abilitate, cu raportarea către minister a modului de rezolvare;
17. colaborează cu persoanele cu atribuții de comunicare din cadrul Gărzii Forestiere Naționale în ceea ce privește organizarea de evenimente de conștientizare și educare din domeniul său de activitate ;
18. solicită aprobarea conducerii Gărzii Forestiere Naționale pentru participarea la evenimente în interes de serviciu, în conformitate cu dispozițiile/deciziile emise la nivelul Gărzii Forestiere Naționale ;
19. avizează sau aprobă după caz documentele, lucrările, notele, rapoartele și informările cu caracter tehnic sau financiar-contabil, înaintate ierarhic;
20. coordonează/urmărește realizarea activității de arhivare a documentelor, ia măsuri pentru respectarea legislației și asigură protecția informațiilor clasificate;
21. coordonează direct implementarea prevederilor legislației Uniunii Europene în domeniile sale de competență, prin activități specifice, în condițiile legii;
22. asigură elaborarea și transmiterea tuturor situațiilor, rapoartelor, cercetărilor și raportărilor statistice, informărilor, sintezelor, propunerilor și alte asemenea prevăzute în reglementările în vigoare, șsolicitate de Garda Forestieră Națională sau de autoritatea publică centrală care răspunde de silvicultură;
23. coordonează activitatea de constituire, gestionare și valorificare a bazelor de date și a statisticilor de specialitate;
24. asigură realizarea oricăror sarcini stabilite de autoritatea publică centrală care răspunde de silvicultură/Garda Forestieră Națională, cu respectarea legii și a limitelor de autoritate;
25. aprobă concediile personalului din subordine;
26. aprobă caiete de sarcini aferente achizițiilor publice din cadrul instituției;
27. răspunde de aplicarea măsurilor de protecția muncii, de respectarea regulilor de prevenire și stingere a incendiilor, precum și de asigurarea ordinii și disciplinei in instituție, potrivit legii;
28. asigură emiterea oricăror rapoarte, informări necesare, solicitate de Garda Forestieră Națională sau Ministerul Mediului, Apelor și Pădurilor.
29. numește, sancționează și dispune suspendarea, modificarea și încetarea raporturilor de serviciu sau, după caz, a raporturilor de muncă, în condițiile legii, pentru personalul din cadrul aparatului propriu al gărzii;

**Capitolul VI - Atribuții cu caracter general ale personalului de conducere**

**Art. 9** – Complementar activităților profesionale specifice compartimentului pe care îl conduc, persoanele cu funcții publice de conducere organizează activitatea și urmăresc realizarea sarcinilor de către angajații din subordine, scop în care îndeplinesc următoarele atribuții cu caracter general:

1. stabilesc măsurile necesare și urmăresc îndeplinirea sarcinilor, atribuțiilor aferente compartimentelor pe care le conduc;
2. coordonează și răspund de activitățile structurii pe care o conduc;
3. întocmesc fișele de post pentru posturile din structura pe care o conduc;
4. identifică problemele-cheie, analizează și evaluează impactul acestora pe termen scurt, mediu și lung, elaborând programe alternative, pe baza politicilor și strategiilor aprobate la nivelul conducerii;
5. coordonează activitățile de elaborare corespunzătoare a lucrărilor și finalizarea în termenele legale a acestora;
6. evaluează periodic activitatea compartimentului pe care îl conduce și prezintă inspectorului șef rapoarte de activitate atunci când sunt solicitate;
7. repartizează salariaților subordonați sarcinile ce le revin, cât și corespondența compartimentului respectiv, corespunzător atribuțiilor și competențelor fiecaruia, îndrumând corespunzător în vederea soluționării eficiente;
8. asigură rezolvarea problemelor curente ale compartimentului pe care îl conduc;
9. analizează și evaluează gradul și sensul implicării tuturor entităților cu care compartimentul pe care îl conduce vine în contact pentru exercitarea atribuțiilor sale;
10. informează, ori de câte ori este nevoie, inspectorul șef asupra activității desfășurate în cadrul compartimentului pe care îl conduc;
11. organizează și asigură instruirea personalului din subordine;
12. asigură cunoașterea și studierea de către personalul din subordine a legislației în vigoare care reglementează domeniul de activitate al compartimentului pe care îl conduc;
13. asigură utilizarea deplină a timpului de lucru și creșterea aportului fiecărui angajat la rezolvarea cu competență și de calitate a tuturor sarcinilor încredințate conform fișei postului;
14. organizează colaborarea și conlucrarea pentru soluționarea unor probleme complexe cu celelalte compartimente din cadrul Gărzii forestiere;
15. urmăresc și verifică activitatea profesională a personalului din cadrul compartimentului pe care îl conduc, îi îndrumă și îi sprijină în scopul sporirii operativității, capacității și competenței lor în îndeplinirea sarcinilor încredințate;
16. participă la procesul de evaluare a performanțelor profesionale individuale ale angajaților din compartimentul pe care îl conduc;
17. verifică și semnează, potrivit competențelor stabilite, lucrările și corespondența efectuate de personalul din subordine;
18. organizează și implementează sistemul de control managerial în cadrul compartimentului pe care îl coordonează;
19. vizează concediile de odihnă și concediile medicale ale personalului din subordine;
20. deleagă competența personalului din subordine în vederea realizării unui obiectiv specific;
21. răspunde disciplinar, contravențional, civil sau penal, după caz pentru încălcarea îndatoririlor.

**CAPITOLUL VII - Atribuțiile Direcției de implementare și avizare**

**Art. 10** – (1) Direcția de implementare și avizare este condusă de un director, funcționar public de conducere, având studii superioare de specialitate în domeniul silvicultură și are în componența sa următoarele structuri:

1. Serviciul Programe de împădurire/reîmpădurire și monitorizarea acestora,
2. Compartimentul implementare pentru activitatea de silvicultură;
3. Compartimentului monitorizare a lucrărilor tehnico-economice în fondul forestier național;
4. Compartimentul amenajarea pădurilor, cadastru și inventar forestier;
5. Compartimentul consultanță și asistență de specialitate;
6. Compartimentul de prevenire și gestionare a situațiilor de urgență;
7. Compartimentul implementare pentru activitatea cinegetică.

(2) Directorul direcției de implementare și avizare răspunde de îndeplinirea tuturor atribuțiilor direcției pe care o conduce și o coordonează.

**Art. 11** - (1) Serviciul programe de împădurire/reîmpădurire și monitorizarea acestora are următoarele atribuții principale:

1. desfășoară activitatea de verificare tehnică conform prevederilor Manualului de proceduriprivind procedurile de implementare, de verificare tehnică și de control pentru proiectele de împădurire a terenurilor agricole finanțate din fonduri publice;
2. acordă consultanță de specialitate împreună cu celelalte compartimente din cadrul Gărzii, la solicitarea deținătorilor sau proprietarilor de păduri și terenuri cu vegetație forestieră din afara fondului forestier;
3. efectuează controale inopinate la fața locului privind modul cum sunt executate lucrările de împădurire în timpul efectuării acestora;
4. participă la verificarea procentului de prindere și a procentului de reușită a culturilor forestiere, recepția lucrărilor de împădurire a căror executare s-a încheiat și la recepția lucrărilor anuale de completare și de întreținere a plantației până la închiderea stării de masiv;
5. participă la toate acțiunile de perfecționare organizate de către direcțiile de specialitate din cadrul autorității publice centrale care răspunde de silvicultură;
6. organizează și participă la acțiuni de consiliere periodică a deținătorilor de terenuri agricole în vederea implementării măsurilor de împădurire și reîmpădurire;
7. ține evidența acțiunilor întreprinse în toate domeniile de activitate privind măsurile de împădurire și reîmpădurire;
8. întocmește rapoartele specifice activității;
9. întocmește un grafic al activității lunare a personalului din acest serviciu;
10. pune la dispoziția organelor de control și de audit toate datele și documentele solicitate;
11. asigură arhivarea documentelor privind activitatea de verificare tehnică și la fața locului astfel încât aceste documente, inclusiv fotografiile, să nu se degradeze în timp;
12. întocmește Rapoarte privind aspecte insuficient precizate de proceduri și care pot cauza întârzieri în desfășurarea normală a activității de verificare și de control la fața locului sau pot îngreuna constatarea unor neregularități tehnice;
13. asigură îndrumarea metodologică și procedurală la derularea proiectelor de împăduriri finanțate prin PNRR/ alte fonduri, proiecte accesate de către unități administrativ-teritoriale, asociații de proprietari de terenuri agricole si proprietarii de terenuri agricole;
14. desfășoară activitățile și responsabilitățile, care decurg din actele normative ce au ca scop realizarea programului național de împădurire și reîmpădurire;
15. verifică documentații/ proiecte tehnice, eliberează avize de principiu, verifica și aprobă/respinge proiectul/ documentație în conformitate cu condițiile impuse de reglementările în vigoare;
16. verifică conformitatea lucrărilor executate în teren cu cele impuse prin proiect;
17. participă la recepția lucrărilor de împădurire/reîmpădurire;
18. controlează, analizează și verifică modul în care a fost efectuat controlul anual al regenerărilor;
19. verifică respectarea amplasamentului pentru lucrările efectuate;
20. verifică îndeplinirea tuturor obligațiilor ce revin beneficiarilor în urma semnării contractului de finanțare pe întreaga perioada de derulare a proiectului;
21. verifică pe teren, in colaborare cu alte instituții abilitate lucrările de înființare a plantațiilor forestiere pentru toți beneficiarii de fonduri nerambursabile;
22. desfășoară activitățile și responsabilitățile care decurg din actele normative ce au ca scop respectarea restricțiilor impuse prin Măsura 15 – Servicii de silvomediu finanțate de programul național de dezvoltare rurală;
23. verifică pe teren, respectarea criteriilor de eligibilitate și a cerințelor specifice;
24. urmărește, inclusiv după terminarea angajamentului Măsurii 15, respectarea condițiilor privind lucrările de conservare.

(2) În perioada în care activitatea menționată la alin.(1) este redusă ca volum de activitate, compartimentul îndeplinește și alte atribuții tehnice de specialitate decât cele prevăzute la alin. (1), stabilite de conducerea Gărzii, în conformitate cu prevederile legale în vigoare.

**Art. 12 -** (1) Compartimentul implementare pentru activitatea de silvicultură are următoarele atribuții:

1. ține evidența suprafețelor preluate prin „*acte de constatare″* potrivit Codului silvic; asigură implementarea privind teritorialitatea, nominalizarea și proximitatea, conform legii;
2. participă, potrivit legii, la comandamentele județene de analiză a realizării programului anual de înființare a perdelelor forestiere de protecție;
3. verifică prin personal special împuternicit respectarea prevederilor legale în vigoare privind materialele forestiere de reproducere;
4. avizează documentațiile privind înființarea ocoalelor silvice, în conformitate cu prevederile legale în vigoareși verifică modul de îndeplinire a programului de conformare după constituirea structurilor silvice de administrare;
5. emite autorizațiile de confecționare a dispozitivelor speciale de marcat pe raza de competență a Gărzii, respectiv actelele de casare, scoatere din inventar a dispozitivelor speciale de marcat și de distrugere a amprentelor pentru dispozitivele uzate sau deteriorate;
6. întocmește deciziile de anulare a dispozitivelor speciale de marcat pentru cazurile prevăzute de lege;
7. verifică îndeplinirea de către utilizatorii de pe raza de competență teritorială a Gărzii a obligației de a comunica biroului notarului public unde a fost înregistrat dispozitivul special de marcat pierdut, împreună cu documentul doveditor privind publicarea pierderii în Monitorul Oficial al României, Partea a III-a;
8. participă în comisiile de casare a dispozitivelor speciale de marcat;
9. preia în custodie/predă din custodie dispozitivele speciale de marcat, pe bază de proces-verbal;
10. îndeplinește atribuțiile legale cu privire la achiziționarea prin cumpărare, schimb, sau donație, de către autoritatea publică centrală care răspunde de silvicultură, prin administratorii fondului forestier proprietate publică, a terenurilor, în vederea includerii în fondul forestier proprietate publică;
11. ține evidența, împreună cu compartimentul de amenajarea pădurilor, cadastru și inventar forestier, pe ocoale silvice, localități, proprietari și deținători a terenurilor cu destinație forestieră si a terenurilor cu vegetație forestieră din afara fondului forestier, pe categorii de folosință;
12. ține evidența terenurilor oferite în compensarea terenurilor scoase definitiv din fondul forestier național și monitorizează împădurirea acestora;
13. ține evidența, împreună cu compartimentul de monitorizarea a lucrărilor tehnico –economice în fondul forestier național la nivel regional, pe fiecare proprietate, a defrișării suprafețelor de pădure din fondul forestier național, aprobate potrivit legii;
14. ține evidența, împreună cu compartimentul de amenajarea pădurilor, cadastru și inventar forestier terenurilor scoase definitiv din fondul forestier, urmărind identificarea situațiilor prevăzute la art. 101 din Legea nr. [18/1991](file:///F:\user\Desktop\Users\Carmen\AppData\Local\Temp\00018014.htm), republicată, cu modificările și completările ulterioare;
15. gestionează, actualizează și asigură valorificarea bazei de date a Gărzii cu privire la: administratorii de terenuri forestiere și terenuri acoperite cu vegetație forestieră din afara fondului forestier, operatorii economici din domeniul forestier - lucrări silvice, proiectare, exploatare, comercializare, transport, prelucrare produse lemnoase și nelemnoase, vânătoare, raportările statistice și alte activități;
16. asigură îndrumarea metodologică și procedurală la derularea proiectelor de împăduriri, proiecte accesate de către unități administrativ-teritoriale, asociații de proprietari de terenuri agricole si proprietarii de terenuri agricole;
17. participă la activitățile de formare și/sau perfecționare profesională;
18. verifică actele de punere în valoare conform prevederilor normelor tehnice și ale actelor normative în vigoare.

(2) Compartimentul Implementare pentru activitatea de silvicultură îndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**Art. 13.** – (1) Compartimentul monitorizare a lucrărilor tehnico-economice în fondul forestier național are următoarele atribuții principale:

1. propune direcției de specialitate din cadrul autorității publice centrale care răspunde de silvicultură liste cuprinzând obiectivele de investiții care se finanțează din fondul de ameliorare a fondului funciar cu destinație silvică, din fonduri bugetare și din alte surse, elaborate în concordanță cu documentațiile tehnico-economice, inventarele de lucrări la finele anului precedent și rezultatele controlului anual al regenerărilor;
2. avizează, în vederea decontării, situațiile de lucrări întocmite de direcțiile silvice ale Regiei Naționale a Pădurilor - Romsilva, pentru obiectivele de investiții care se finanțează din fondul de ameliorare a fondului funciar cu destinație silvică, din fonduri bugetare și din alte surse, situate în fondul forestier proprietate publică a statului;
3. face propuneri privind componența comisiilor de recepție și organizează recepția lucrărilor realizate la obiectivele de investiții care se finanțează din fondul de ameliorare a fondului funciar cu destinație silvică, din fonduri bugetare și din alte surse, în situațiile în care Garda Forestieră Națională are calitatea de autoritate contractantă; face propuneri de membri în comisiile de recepție și în comisiile de verificare a procentului de reușită a culturilor, pentru situațiile în care nu are calitatea de autoritate contractantă;
4. avizează, prin reprezentanții lor, procesul-verbal de predare-primire a lucrărilor realizate la obiectivele de investiții care se finanțează din fondul de ameliorare a fondului funciar cu destinație silvică, din fonduri bugetare și din alte surse, încheiat între executant și deținătorul terenului;
5. avizează documentațiile privind justificarea pierderilor cauzate de calamități în fondul forestier proprietate publică și privată, inclusiv la drumurile forestiere, în cazul obiectivelor realizate cu fonduri bugetare;
6. verifică conformitatea cererilor de finanțare și a cheltuielilor efectuate de beneficiari și evidențiate în cererile de plată, referitoare la lucrările de gospodărire prevăzute la art. 97 din Legea nr. 46/2008, republicată, cu modificările și completările ulterioare, care urmează a se finanța de la bugetul de stat pentru proprietarii de păduri;
7. verifică și propune spre aprobare proiectele de combatere a bolilor și dăunătorilor elaborate de ocoalele silvice/bazele experimentale;
8. verifică și propune, după caz, spre aprobare rezultatele controlului anual al regenerărilor pentru ocoalele silvice/bazele experimentale, care administrează fondul forestier național; verifică și propune spre aprobare rezultatelor controlului anual al regenerărilor pentru perimetrele de ameliorare neincluse în fondul forestier și pentru terenurile agricole și neagricole, pentru care s-au realizat împăduriri ;
9. îndeplinește atribuțiile prevăzute de lege pentru lucrările destinate sprijinirii proprietarilor de păduri, care, potrivit legii, sunt finanțate de la bugetul de stat;
10. verifică modul de îndeplinire a atribuțiilor privind proiectarea și execuția lucrărilor de amenajare, ameliorare și punere în valoare prin împădurire a terenurilor degradate cuprinse în perimetre de ameliorare și de înființare a perdelelor forestiere de protecție, pe terenurile din domeniul public care sunt în administrarea Regiei Naționale a Pădurilor - Romsilva;
11. îndeplinește atribuțiile prevăzute de lege pentru proiectarea și execuția lucrărilor de amenajare, ameliorare și punere în valoare prin împădurire a terenurilor degradate cuprinse în perimetre de ameliorare și de înființare a perdelelor forestiere de protecție, pe terenurile din domeniul public care nu sunt în administrarea Regiei Naționale a Pădurilor - Romsilva, pe terenurile din domeniul privat al statului și pe terenurile proprietate privată, după caz;
12. avizează lucrările de prevenire și combatere a bolilor și dăunătorilor pentru terenurile cu vegetație forestieră din afara fondului forestier național;
13. întocmește și supune aprobării inspectorului-șef rapoarte, note și informări cu privire la aspectele constatate în urma inspecțiilor și a verificărilor efectuate, cu propunerea măsurilor care se impun;
14. avizează studiile de fezabilitate și recepționează proiectele tehnice de reconstrucție ecologică;
15. asigură evidența și confidențialitatea documentelor elaborate în urma activităților de inspecții și control;
16. monitorizează, în raza sa de activitate, lucrările de reconstrucție ecologică prin împădurire a terenurilor degradate din fondul funciar agricol și forestier, inapte pentru alte folosințe, sau care reprezintă o amenințare la siguranța populației și a obiectivelor social-economice;
17. colaborează cu instituțiile interesate pentru preluarea în fondul forestier al statului, în condițiile legii, a terenurilor degradate, inapte pentru folosință agricolă, proprietate publică sau privată, pentru ameliorarea cărora deținătorii legali nu dispun de mijloacele necesare;
18. colaborează la inventarierea și evidența terenurilor degradate și neproductive ce pot fi ameliorate prin împădurire în urma constituirii perimetrelor de ameliorare potrivit legislației în vigoare;
19. propune utilizarea fondurilor de la bugetul de stat și din fondul de ameliorare a fondului funciar, constituit potrivit legii, în vederea împăduririi terenurilor degradate;
20. monitorizează accesibilizarea fondului forestier potrivit competențelor legale;
21. în baza împuternicirilor primite, ia parte la licitații, negocieri și recepții la lucrările din domeniul său de activitate;
22. verifică și avizează documentațiile privind justificarea calamităților din fondul forestier proprietate publică;
23. participă, conform prevederilor Legii nr. 100/2010 privind împădurirea terenurilor degradate, la recepția lucrărilor de împăduriri și de întreținere a plantațiilor în situația în care Garda Forestieră Națională nu este parte contractantă a acestor lucrări;
24. verifică modul de elaborare a actelor de constatare, stabilire și evaluare a pierderilor provocate de calamități și de alți factori vătămători, la lucrările de regenerare, reconstrucție ecologică și alte obiective de investiții realizate cu fonduri de la bugetul de stat, surse extrabugetare sau garanții guvernamentale;
25. verifică concordanța dintre proiect și execuție la realizare a drumurilor auto forestiere, inclusiv de refacere a celor calamitate, precum și a lucrărilor de amenajare și corectare a torenților, executate din surse bugetare sau din alte surse;
26. verifică conformitatea cererilor de finanțare și a cheltuielilor efectuate de beneficiari și evidențiate în cererile de plată, prevăzute la art. 16 din Legea nr. 46/2008, republicată, cu modificările și completările ulterioare care urmează a se finanța de la bugetul de stat pentru proprietarii de păduri;
27. verifică conformitatea cererilor de finanțare și a cheltuielilor efectuate de beneficiari și evidențiate în cererile de plată, prevăzute în Legea nr. 374/2006 privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art. III alin. (1) din Legea nr. 169/1997 pentru modificarea şi completarea Legii fondului funciar nr. 18/1991, cu modificările ulterioare, pentru care au fost emise documentele prevăzute la art. III alin. (1) din Legea nr. 169/1997, actualizată, care urmează a se finanța de la bugetul de stat pentru proprietarii de păduri.

(2) Îndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**Art.14** - (1) Compartimentul Amenajarea pădurilor, cadastru și inventar forestier are următoarele atribuții principale:

1. urmărește furnizarea de către administratorii terenurilor cu destinație forestieră și terenurilor cu vegetație forestieră din afara fondului forestier a datelor necesare în vederea realizării sistemului de cadastru general, prelucrează aceste date și le transmit potrivit legii;
2. analizează și avizează, potrivit legii, solicitările de scoatere definitivă sau ocupare temporară din circuitul silvic a terenurilor din fondul forestier național;
3. analizează și avizează, conform competențelor legale, reprimirea în fondul forestier național a suprafețelor scoase temporar;
4. analizează și avizează restituirea garanțiilor după redarea în circuitul silvic a terenurilor din fondul forestier național ocupate temporar;
5. analizează și avizează solicitările de schimbare a categoriei de folosință silvică pentru terenurile din fondul forestier național și ține evidența schimbărilor aprobate;
6. analizează și soluționează încadrarea pe categorii funcționale a vegetației forestiere din afara fondului forestier național;
7. participă, potrivit reglementărilor în vigoare, la acțiunea de aplicare a prevederilor legilor de retrocedare a fondului funciar;
8. participă la lucrările conferințelor de amenajare a pădurilor a unităților administrativ-teritoriale, a unităților de cult și proprietate privată a persoanelor fizice si juridice, a căror suprafață la nivel de proprietate nu depășește 1.000 ha, la solicitarea autorității publice centrale care răspunde de silvicultură;
9. participă la verificarea/recepția finală a lucrărilor de teren din cadrul proiectelor de amenajare a pădurilor, pentru fondul forestier proprietate publică a statului, a unităților administrativ-teritoriale, a unităților de cult și proprietate privată a persoanelor fizice si juridice, în conformitate cu prevederile legale în vigoare, în situația în care nu participă un reprezentant al autorității publice centrale care răspunde de silvicultură;
10. analizează și propune avizarea sau aprobarea, după caz, a solicitărilor privind modificarea prevederilor amenajamentelor silvice, în situația în care volumul arboretelor puternic afectate de calamități naturale sau de factori biotici este mai mare decât posibilitatea anuală/posibilitatea, indiferent de forma de proprietate, în condițiile legii;
11. analizează și propune avizarea sau aprobarea solicitărilor pentru acordarea contravalorii despăgubirilor destinate proprietarilor de păduri cu funcții speciale de protecție, ca urmare a restricțiilor prevăzute în amenajamentele silvice;
12. analizează și propune avizarea documentațiilor pentru proiectele de investiții referitoare la lucrările de amenajare;
13. comunică oficiilor județene de cadastru, geodezie și cartografie modificările survenite, după caz, cu privire la încadrarea în categoria de folosință păduri și alte terenuri cu vegetație forestieră, a terenurilor care fac obiectul ameliorării prin împădurire;
14. monitorizează modul de aplicare a prevederilor amenajamentelor silvice;
15. participă la activitățile de formare și/sau perfecționare profesională;
16. ține evidența pe ocoale silvice, localități, proprietari și deținători a terenurilor cu destinație forestieră a amenajamentelor silvice în vigoare.

(2) Compartimentul amenajarea pădurilor, cadastru și inventar forestier îndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**Art. 15 –** (1) Compartimentul Consultanță și asistență de specialitate are următoarele atribuții principale:

1. identifică modalitățile de sprijinire a proprietarilor de terenuri pentru împădurirea acestora în scopul creșterii suprafeței cu păduri;
2. acordă consultanță de specialitate, la solicitarea proprietarilor și deținătorilor de terenuri forestiere, precum și proprietarilor de terenuri cu vegetație forestieră situată în afara fondului forestier național;
3. împreună cu serviciul PIRMA și compartimentul de monitorizare a lucrărilor tehnico-economice în fondul forestier național, acordă consultanță pentru accesarea fondurilor necesare împăduririi, construirii de drumuri forestiere, a înființării de pepiniere și pentru eficientizarea valorificării materialului lemnos;
4. coordonează acțiunile de informare, educare, instruire și altele asemenea, finanțate de la bugetul de stat, pentru popularizarea legislației silvice și dezvoltarea conștiinței forestiere, în vederea respectării regimului silvic;
5. colaborează cu direcțiile de specialitate din cadrul Gărzi Forestiere Naționale și din cadrul autorității publice centrale care răspunde de silvicultură în vederea stabilirii modalităților de asociere a proprietarilor de păduri și a înființării grupurilor de producători in domeniul silvicultură, în scopul gestionării durabile și a creșterii veniturilor din valorificarea produselor pădurii.

(2) Compartimentul Consultanță și asistență de specialitate îndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**Art. 16** – (1) Compartimentul de prevenire și gestionare a situațiilor de urgență are următoarele atribuții principale pe raza de competență a Gărzii:

1. participă la elaborarea, actualizarea și urmărește aplicarea măsurilor care revin Gărzii în cadrul strategiilor din domeniul riscului la inundații, incendii și secetei;
2. acționează, potrivit legii, în cadrul planurilor intersectoriale de gestionare a situațiilor de urgență generate în fond forestier și cinegetic de inundații, fenomene meteorologice periculoase, accidente la construcții hidrotehnice și poluări accidentale;
3. aplică strategia și coordonarea tehnică de specialitate a acțiunilor pentru prevenirea și stingerea incendiilor în fond forestier deținut de alți proprietari decât statul;
4. la solicitarea inspectoratelor pentru situații de urgență, asigură sprijin specific la acțiunile de monitorizare și verificare a obiectivelor din fondul forestier, precum și la activitățile de recunoaștere, de instruire sau de antrenament și participă la exercițiile și aplicațiile tactice de intervenție organizate;
5. constituie centrul operativ pentru situații de urgență cu activitate permanentă de la nivelul Gărzii, sub conducerea directă a inspectorului-șef;
6. monitorizează prin centrul operativ propriu situațiile de urgență apărute în fondul forestier și în fondul cinegetic și asigură dispeceratul prevăzut de legislația în vigoare pentru aceste situații;
7. asigură, direct și prin personalul silvic împuternicit din cadrul gărzilor forestiere județene, conform reglementărilor în vigoare, conducerea grupurilor de suport tehnic pentru gestionarea situațiilor de urgență generate de incendii la fondul forestier național, care se constituie în cadrul fiecărui comitet județean din specialiștii cooptați cu responsabilități în acest domeniu;
8. participă, direct și prin personalul silvic imputernicit din cadrul gărzilor forestiere județene, în comisiile stabilite de comitetul județean pentru situații de urgență, la evaluarea și stabilirea pagubelor produse de incendii la fondul forestier național;
9. raportează Compartimentului Dispecerat - Centrul operativ pentru situații de urgență precum și direcției de specialitate de control silvic din cadrul ministerului datele privind producerea situațiilor de urgență apărute în fondul forestier și în fondul cinegetic, precum și privind pagubele evaluate, conform metodologiilor și procedurilor stabilite de autoritate și de cerințele Uniunii Europene;
10. analizează și avizează măsurile preventive, măsurile operative urgente de intervenție și măsurile de reabilitare din planurile întocmite de ocoalele silvice de regim și de autoritățile administrației publice locale privind prevenirea și stingerea incendiilor în pădure;
11. asigură aducerea la cunoștință populației a obligațiilor privind prevenirea și stingerea incendiilor de pădure.

(2) Compartimentul prevenirea și gestionarea a situațiilor de urgență îndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**Art. 17** – (1) Compartimentul implementare pentru activitatea cinegeticăare următoarele atribuții:

1. încheie și reziliază, în condițiile legii, contractele de gestionare a fondurilor cinegetice, precum și actele adiționale la acestea;
2. îndeplinesc atribuțiile ce decurg prin încheierea contractelor de gestionare a fondurilor cinegetice;
3. face observații asupra stării efectivelor de vânat pe fondurile cinegetice, iar în situații justificate fac propuneri pentru modificarea cotelor de recoltă, precum și pentru modificarea perioadei legale de vânătoare la unele specii de vânat existente pe aceste fonduri;
4. avizează, în vederea aprobării, solicitările gestionarilor fondurilor cinegetice referitoare la suplimentări de cotă de recoltă, recoltarea în afara perioadei legale și în situații excepționale, și aprobă reașezarea cotelor de recoltă în condițiile legii;
5. avizează și propun spre aprobare autorității publice centrale care răspunde de silvicultură studiile referitoare la popularea fondurilor cinegetice cu specii noi de vânat;
6. ține evidența, evoluției efectivelor de vânat, a dinamicii recoltelor și statistica trofeelor de vânat medaliabile;
7. avizează studiile de specialitate pentru gestionarea durabilă a vânatului;
8. organizează și desfășoară acțiuni de prevenire și combatere a braconajului la vânătoare;
9. face propuneri, în vederea aprobării de către autoritatea publică centrală care răspunde de silvicultură, privind mărimea cotelor de recoltă, încheind în acest sens documentele specifice;
10. participă la comisiile de constatare și evaluarea a pagubelor produse culturilor agriole și silvice de către exemplare din speciile de faună de interes cinegetic și duce la îndeplinire toate obligațiile ce îi revin conform prevederilor legale.

(2) Compartimentul implementare pentru activitatea cinegeticăîndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**CAPITOLUL VIII - Atribuțiile Direcției de control al regimului silvic și cinegetic**

**Art. 18** – (1) Direcția de control al regimului silvic și cinegetic este condusă de un director, funcționar public de conducere, având studii superioare de specialitate în domeniul silvicultură și are în componența sa următoarele structuri:

1. Compartimentul control al aplicării regimului silvic și al trasabilității materialelor lemnoase;
2. Compartimentul instrumente informatice, baze de date, statistici și raportări;
3. Compartimentul control al activității cinegetice.

(2) Directorul direcției de control al regimului silvic și cinegetic răspunde de îndeplinirea tuturor atribuțiilor direcției pe care o conduce și o coordonează.

**Art. 19** - (1) Compartimentul control al aplicării regimului silvic și al trasabilității materialelor lemnoase are următoarele atribuții principale pe raza de competență a Gărzii:

1. elaborează tematici de inspecții și control specifice și le supune avizării inspectorului-șef;
2. monitorizează, inspectează și controlează toate activitățile supuse regimului silvic desfășurate de persoanele fizice și juridice, precum și de deținătorii și administratorii cu orice titlu de fond forestier;
3. controlează modul cum se aplică legislația silvică pentru administrarea vegetației forestiere din afara fondului forestier național;
4. controlează modul cum se aplică normele tehnice din domeniul pădurilor;
5. controlează, în conformitate cu un plan revizuit periodic, urmând o procedură pe bază de riscuri, toate structurile de administrație silvică, indiferent de forma de proprietate asupra terenurilor forestiere; controalele se pot efectua pe baza unor informații, suspiciuni relevante privind încălcarea regimului silvic, ori de câte ori este nevoie;
6. controlează modul de respectare a prevederilor legale cu privire la asigurarea cu continuitate de către deținătorii terenurilor forestiere, indiferent de forma de proprietate, a administrării/asigurării serviciilor silvice prin ocoale silvice autorizate cu respectarea principiului teritorialității și a principiului de asigurare a nivelului adecvat de continuitate juridică, instituțională și operațională în gestionarea pădurilor;
7. constată contravenții și infracțiuni silvice și încheie acte administrative specifice de contravenție și de infracțiune, conform competențelor și reglementărilor în vigoare;
8. constată cu ocazia activității de control pagubele/prejudiciile aduse fondului forestier, indiferent de forma de proprietate, constituindu-se parte civilă în proces pentru valoarea funcțiilor pădurii nerealizate;
9. identifică și controlează deținătorii de terenuri forestiere cu privire la încheierea sau respectarea contractelor de administrare/asigurare de servicii silvice;
10. identifică și controlează deținătorii de terenuri forestiere cu privire la executarea lucrărilor de reîmpădurire și de completare a regenerărilor naturale în termen de cel mult două sezoane de vegetație de la tăierea unică sau definitivă;
11. efectuează controale de fond/ parțiale și controale de exploatare a parchetelor sau, după caz, evaluează pagubele/ prejudiciile;
12. efectuează, potrivit prevederilor legale în vigoare, în prezența părților, inspecții și controale de fond la preluarea de fond forestier în administrare/asigurare servicii silvice de către ocoale silvice autorizate, cu asigurarea principiului teritorialității și a continuității în administrare;
13. controlează modul de respectare a prevederilor legale cu privire la paza și integritatea fondului forestier național și a vegetației forestiere din afara acestuia;
14. controlează modul de respectare a prevederilor legale privind punerea în aplicare a aprobărilor de scoatere definitivă și ocupare temporară a terenurilor din fondul forestier național în baza aprobărilor și avizelor emise de Garda;
15. controlează respectarea realizării obiectivelor pentru care au fost emise aprobări de scoatere definitivă din fondul forestier național;
16. verifică respectarea integrității fondului forestier național, cazuri de ocupări și îngrădiri ilegale, cu evaluarea primară a suprafețelor afectate;
17. verifică cazuri de trecere a terenurilor forestiere din domeniul public al unităților administrativ – teritoriale în domeniul privat al acestora prin hotărâre a consiliului local, a consiliului județean, precum și a Consiliului General al Municipiului București;
18. identifică cazurile de includere a pădurilor în intravilan;
19. controlează modul de supraveghere a stării de sănătate a pădurilor;
20. propune, potrivit legii, suspendarea sau retragerea autorizației de funcționare a structurilor silvice de administrare;
21. propune sau dispune, potrivit legii, suspendarea, anularea sau retragerea autorizațiilor, avizelor, atestatelor și a altor asemenea documente, pentru persoanele fizice, sau juridice, după caz, în conformitate cu atribuțiile stabilite de prevederile legale în vigoare, în acest sens;
22. controlează modul de aplicare a prevederilor legale în vigoare privind obligativitatea ocoalelor silvice de a asigură pe baze contractuale administrarea sau asigurarea serviciilor silvice, dupa caz, pentru proprietari de paduri;
23. controlează modul în care este respectată legislația în vigoare privind proveniența, circulația, depozitarea, prelucrarea primară și comercializarea materialelor lemnoase, inclusiv importul /exportul acestora și stabilește la depozite de material lemnos stocul scriptic și faptic prin cubarea mterialului lemnos, iar în cazul în care personalului silvic care controlează, nu i se pune la dispoziție utilaj de manipulare a materialului lemnos de către entitatea controlată, acesta efectueză cubaj tehnic în baza căruia se va stabili stocul faptic;
24. controlează modul de utilizare a sistemului informațional integrat de urmărire a materialelor lemnoase – SUMAL 2.0 și respectarea de către utilizatori a obligațiilor privind operarea datelor în sistem;
25. utilizează sistemul informațional integrat de urmărire a materialelor lemnoase –SUMAL 2.0 pentru nevoi de control, pe raza de competență sau în afara acesteia în cazul situațiilor speciale, în baza împuternicirii de acces atribuită de direcția de specialitate din cadrul autorității publice centrale care răspunde de silvicultură;
26. controlează activitatea de reparare și întreținere a drumurilor forestiere în conformitate cu reglementările în vigoare;
27. controlează modul de respectare a normelor tehnice cu privire la executarea drumurilor auto forestiere, inclusiv de refacere a celor calamitate, precum și a lucrărilor de amenajare și corectare a torenților;
28. verifică modul de aplicare a legilor fondului funciar de către administratorul pădurilor proprietate publică a statului la retrocedarea de terenuri forestiere;
29. controlează modul în care sunt realizate lucrările de proiectare și de execuție pentru investiții în fondul forestier sau pentru gestionarea durabilă a pădurilor, finanțate de la bugetul de stat, surse extrabugetare sau cu garanții guvernamentale;
30. controlează modul de înființare, constituire, alimentare și utilizare a fondurilor speciale cu destinație silvică prevăzute de legislația în vigoare, indiferent de forma de proprietate a pădurilor: fondul de conservare și regenerare a pădurilor și fondul de accesibilizare a fondului forestier;
31. primește, înregistrează, verifică și soluționează petițiile cu privire la încălcarea legislației în vigoare în domeniul respectării regimului silvic și a legislației cu privire la administrarea vegetației forestiere din afara fondului forestier sau în legătură cu acestea, iar după caz redirecționează petițiile structurilor silvice pentru a efectua verificări în termenul de soluționare;
32. utilizează pentru control, conform dispozițiilor legii, dispozitivele speciale de marcat materiale lemnoase cu amprentă triunghiulară;
33. exercită atribuțiile de control al operatorilor și comercianților, astfel cum sunt definite la art. 2 lit. c) și d) din Regulamentul Uniunii Europene nr. 995/2010 de stabilire a obligațiilor („due diligence”) care revin operatorilor care introduc pe piață lemn și produse din lemn, pentru sortimentele de lemn și produsele din lemn prevazute în anexa la regulament, corespunzatoare codurilor de clasificare: 4401, 4403, 4406 și 4407;
34. exercită atribuțiile de control privind instituirea și aplicarea unui regim de licente FLEGT („Forest Law Enforcement, Governance and Trade” - Planul de acțiune al Uniunii Europene referitor la aplicarea legislației, la guvernare și la schimburile comerciale în domeniul forestier) pentru importurile de lemn în Comunitatea Europeană, așa cum sunt stabilite de Regulamentului (CE) nr. 2.173/2005;
35. elaborează în vederea însușirii de către inspectorul-șef a comunicărilor către direcția coordonatoare din cadrul autorității publice centrale care răspunde de silvicultură referitoare la datele solicitate de Uniunea Europeană privind aplicarea Regulamentului (UE) nr. 995/2010 și a Regulamentului (CE) nr. 2.173/2005;
36. întocmește și supune aprobării inspectorului-șef rapoarte, note și informări cu privire la aspectele constatate în urma inspecțiilor și a controalelor efectuate, cu propunerea măsurilor care se impun;
37. asigură evidența și confidențialitatea documentelor elaborate în urma activităților de inspecții și control;
38. participă, potrivit competențelor și în baza protocoalelor și planurilor de acțiune, la activități de control cu alte structuri din țară și din străinătate care desfășoară activități în domeniul silvic sau în legătură cu domeniul silvic, prezentând conducerii Gărzii Forestiere Naționale/Gărzii rapoarte și sinteze asupra acestor activități;
39. participă la activitățile de formare și/sau perfecționare profesională;
40. constată fapte care constituie contravenții și infracțiuni silvice și încheie acte administrative specifice de contravenție și de infracțiune, conform competențelor și reglementărilor în vigoare;
41. fundamentează și susține în instanță, prin consilierii juridici, întâmpinările la contestațiile actelor de constatare a contravențiilor întocmite de personalul silvic din compartiment;
42. fundamentează și susține în fața parchetelor judiciare sau în instanță, după caz, prin consilierii juridici, plângerile împotriva rezoluțiilor procurorilor;
43. asigură evidențele operative statistice referitoare la activitatea de inspecție și control, incendii, raportări specifice de îndeplinire a cerințelor Uniunii Europene, evenimente deosebite și alte asemenea;
44. realizează, întreține și reactualizează baza de date necesară desfășurării activităților de inspecție și control silvic;
45. controlează modul de respectare a condițiilor prevăzute în contractele de concesiune a terenurilor aferente activelor vândute de Regia Națională a Pădurilor-Romsilva;
46. verifică respectarea reglementărilor legale privind prevenirea și stingerea incendiilor în păduri;
47. identifică și sancționează cazurile de deversare, depozitare sau aruncare pe terenurile din fondul forestier național de reziduuri industriale, petroliere sau rezultate din prelucrarea lemnului, de substanțe chimice, apă sărată, menajeră sau industrială, deșeuri sau alte asemenea;
48. identifică cazurile de poluare a solului forestier cu metale grele, sulf, cianuri industriale, de contaminare cu petrol, cu apă sărată și mixtă în fond forestier;
49. identifică și sancționează, după caz, cazurile de exploatare ilegală a agregatelor minerale de pe terenuri din fondul forestier național, de prelevare a solului fertil, a humusului și brazdelor de iarbă prin orice mijloace;
50. identifică și sancționează, după caz, ocupațiile și daunele provocate în fondul forestier de mineritul la suprafață, halde, exploatare ilegală de minereuri, petrol și gaze;
51. identifică și sancționează cazurile de inundare a terenurilor din păduri prin construirea fără drept de baraje, praguri și alte asemenea situate pe albiile pâraielor sau râurilor;
52. identifică și sancționează cazuri de distrugere sau de mutare a semnelor de hotar;
53. identifică și sancționează, după caz, cazurile de pășunat în pădurile sau în suprafețele de pădure în care acesta este interzis, în perdelele forestiere de protecție, în perimetrele de ameliorare a terenurilor degradate sau în alunecare, în arboretele în curs de regenerare, în plantațiile și regenerările tinere, precum și în pădurile care îndeplinesc funcții speciale de protecție;
54. verifică respectarea obligației de deținere a amenajamentelor silvice și respectarea prevederilor acestuia la gestionarea fondului forestier național;
55. verifică respectarea normelor tehnice cu privire la proiectarea și executarea lucrărilor de împădurire și regenerare a pădurilor, reconstrucție ecologică, îngrijire și conducere a arboretelor, alegerea și aplicarea tratamentelor, evaluarea masei lemnoase, protecția pădurilor, controlul anual al regenerărilor, prevenirea și stingerea incendiilor, precum și a altor norme care reglementează regimul silvic;
56. verifică efectuarea lucrărilor de investiții privind reconstrucția ecologică pe terenuri degradate, înființarea și menținerea perdelor forestiere de protecție, realizarea controlului anual al regenerărilor;
57. verifică asigurarea de către deținători, prin ocoale silvice sau prin societăți comerciale atestate, a executării lucrărilor de întreținere a arboretelor, în baza prevederilor amenajamentelor silvice și a normelor tehnice;
58. verifică respectarea reglementărilor în organizarea și desfășurarea licitațiilor și negocierilor pentru vânzarea masei lemnoase din pădurile proprietate publică;
59. verifică gestionarea și folosirea de către structurile de administrare cu specific silvic a dispozitivele speciale de marcat arbori.

(2) Compartimentul control al aplicării regimului silvic și al trasabilității materialelor lemnoase îndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**Art. 20**- (1) Compartimentul instrumente informatice, baze de date, statistici și raportări:

1. asigură consultanța cu privire la instalarea și utilizarea aplicației SUMAL 2.0;
2. furnizează rapoarte prin prelucrarea datelor din aplicația SUMAL 2.0;
3. coordonează suportul tehnic legat de implementarea aplicației SUMAL 2.0;
4. asigura accesul și distribuirea informațiilor publice rezultate din funcționarea SUMAL 2.0;
5. preia, analizează și dispune corecția informațiilor introduce greșit în SUMAL 2.0, în funcție de competențele stabilite de conducere;
6. transmite spre soluționare solicitările privind remedierea sau modificarea datelor introduse de către utilizatori în mod eronat în aplicația SUMAL 2.0, către structura din cadrul autorității publice centrale care răspunde de silvicultură, responsabilă cu administrarea și funcționarea aplicației SUMAL 2.0;
7. în baza notelor de constatare, rapoartelor de control, conform competențelor și reglementărilor în vigoare, soluționează solicitările privind corecția datelor introduse de către utilizatori în mod eronat în aplicația SUMAL 2.0;
8. furnizează informațiile publice de natură statistică rezultate prin funcționarea SUMAL 2.0;
9. asigură implementarea și monitorizarea Sistemului „Due Diligence” reglementat prin Regulementul (UE) nr. 995/2010 de stabilire a obligațiilor care revin operatorilor care introduc pe piață lemn și produse din lemn;
10. formează, întreține și actualizează baze de date utile managementului activităților de silvicultură și de vânătoare, conform cerințelor Gărzii Forestiere Naționale, a direcțiilor de specialitate din cadrul autorității publice centrale care răspunde de silvicultură și cerințelor europene;
11. formează, întreține și actualizează baze de date utile activității de inspecție și control silvic și cinegetic conform cerințelor Gărzii Forestiere Naționale sau a direcției de specialitate din cadrul autorității publice centrale care răspunde de silvicultură și cerințelor europene de control și de prevenire a incendiilor;
12. elaborează rapoarte și sintezele solicitate de conducerea Gărzii/Gărzii Forestiere Naționale sau direcțiile de specialitate din cadrul autorității publice centrale care răspunde de silvicultură, în colaborare cu acestea;
13. preia, analizează, verifică și transmite Gărzii Forestiere Naționale sau autorității publice centrale care răspunde de sivicultură, după avizarea de către conducerea Gărzii, cercetările statistice specifice domeniului de activitate;
14. preia, analizează, verifică și transmite Gărzii Forestiere Naționale, după avizarea de către conducerea Gărzii, datele solicitate de Uniunea Europeană privind aplicarea Regulamentului (UE) nr. 995/2010 și a Regulamentului (CE) nr. 2.173/2005;
15. exercită atribuțiile de control al operatorilor și comercianților, astfel cum sunt definite la art. 2 lit. c) și d) din Regulamentul Uniunii Europene nr. 995/2010 de stabilire a obligațiilor („due diligence”) care revin operatorilor care introduc pe piață lemn și produse din lemn, pentru sortimentele de lemn și produsele din lemn prevazute în anexa la regulament, corespunzatoare codurilor de clasificare: 4401, 4403, 4406 și 4407;
16. exercită atribuțiile de control privind instituirea și aplicarea unui regim de licente FLEGT („Forest Law Enforcement, Governance and Trade” - Planul de acțiune al Uniunii Europene referitor la aplicarea legislației, la guvernare și la schimburile comerciale în domeniul forestier) pentru importurile de lemn în Comunitatea Europeană, așa cum sunt stabilite de Regulamentului (CE) nr. 2.173/2005;
17. întocmește situațiile statistice anuale SILV 1,2,3,4 și 5;
18. personalul silvic din cadrul compartimentului constată contravenții și infracțiuni și încheie acte administrative specifice de contravenție și de infracțiune, conform competențelor și reglementărilor în vigoare.

(2) Compartimentul instrumente informatice, baze de date, statistici și raportări îndeplinește și alte atribuții decât cele prevăzute la alin.(1), care sunt stabilite de conducerea Gărzii în conformitate cu prevederile legale în vigoare.

**Art. 21** – (1) Compartimentul control al activității cinegetice are următoarele atribuții principale pe raza de competență a Gărzii:

1. controlează respectarea regimului cinegetic și activitatea cinegetică a gestionarilor fondurilor cinegetice pe raza de competență a gărzii;
2. controlează modul în care gestionarii fondurilor cinegetice își îndeplinesc obligațiile contractuale ce le revin conform contractelor de gestionare a faunei de interes cinegetic;
3. controlează și coordonează modul în care se desfășoară acțiunile de evaluare anuală a efectivelor de faună cinegetică;
4. controlează modul de stabilire a cotelor de recoltă și de respectare a acestora;
5. controlează modul în care deținătorii de terenuri și gestionarii faunei cinegetice aplică măsurile necesare menținerii echilibrului agro-silvo-cinegetic și prevenirii pagubelor cauzate de fauna cinegetică culturilor agricole, animalelor domestice și fondului forestier și aplică măsurile prevăzute de legislația în domeniu;
6. participă la comisiile de constatare și evaluarea a pagubelor produse culturilor agricole și silvice de către exemplare din speciile de faună de interes cinegetic și duce la îndeplinire toate obligațiile ce îi revin conform prevederilor legale;
7. controlează pe teren și la sediile gestionarilor fondurilor cinegetice modul în care sunt respectate prevederile legale privind autorizarea, organizarea și practicarea vânătorii;
8. controlează modul în care sunt respectate prevederile reglementărilor în vigoare privind rasele de câini admise la vânătoare în România;
9. controlează dacă la acțiunile de vânătoare sunt folosite arme și muniții omologate;
10. controlează modul în care se desfășoară acțiunile de capturare a faunei cinegetice în vederea repopulării sau în scop științific;
11. controlează modul în care sunt respectate reglementările privind crotalierea, regimul de circulație a vânatului viu, a celui împușcat și a trofeelor de vânat;
12. controlează legalitatea ținerii în captivitate a exemplarelor din speciile de interes vânătoresc, în condițiile legii;
13. controlează modul în care sunt respectate de către toate categoriile de gestionari de fonduri cinegetice a reglementărilor cu privire la regimul permiselor și autorizațiilor de vânătoare eliberate;
14. controlează modul de înființare și funcționare a crescătoriilor de vânat și a complexurilor de vânătoare;
15. controlează transportul exemplarelor de vânat și modul în care se ține evidența naturalizării exemplarelor de vânat sau prelucrării altor produse ale vânatului, altele decât carnea;
16. controlează modul de îndeplinire a condițiilor care au stat la baza acordării licenței de funcționare, pentru toate categoriile de gestionari de fonduri cinegetice;
17. controlează respectarea prevederilor legale cu privire la evaluarea și crotalierea trofeelor de vânat de către toate categoriile de gestionari;
18. controlează modul în care gestionarii fondurilor de vânătoare și-au achitat obligațiile financiare privind tariful anual de gestionare;
19. controlează modul de organizare și de desfășurare de către toate categoriile de gestionari a fondurilor cinegetice a acțiunilor de prevenire și combatere a braconajului, desfășurate de către gestionarii fondurilor de vânătoare;
20. întocmește și supune aprobării inspectorului-șef rapoarte, note și informări cu privire la aspectele constatate în urma inspecțiilor și a controalelor efectuate, cu propunerea măsurilor care se impun;
21. asigură evidența și confidențialitatea documentelor elaborate în urma activităților de inspecții și control;
22. participă, potrivit competențelor și în baza protocoalelor și planurilor de acțiune, la activități de control cu alte structuri din țară și din străinătate care desfășoară activități în domeniul cinegetic sau în legătură cu domeniul cinegetic, prezentând conducerii Gărzii rapoarte și sinteze asupra acestor activități;
23. participă la activitățile aferente perfecționării profesionale;
24. constată contravenții și infracțiuni și încheie acte administrative specifice de contravenție și de infracțiune, conform competențelor și reglementărilor în vigoare;
25. primește, înregistrează, verifică și soluționează petițiile cu privire la încălcarea legislației în vigoare în domeniul respectării regimului cinegetic, iar după caz redirecționează petițiile gestionarilor fondurilor cinegetice pentru a efectua verificări în termenul de soluționare;
26. asigură evidențele operative statistice referitoare la activitatea de inspecție și control, raportări specifice de îndeplinire a cerințelor Uniunii Europene, evenimente deosebite și alte asemenea;
27. realizează, întreține și reactualizează baza de date necesară desfășurării activităților de inspecție și control cinegetic.

(2) Compartimentul control al activității cinegetice îndeplinește și alte atribuții decât cele prevăzute la alin.(1), care sunt stabilite de conducerea Gărzii în conformitate cu prevederile legale în vigoare.

**CAPITOLUL IX - Atribuțiile Gărzilor forestiere județene**

**Art. 22. -** Gărzile forestierejudețene funcționează în subordinea directă a inspectorului șef și pot fi organizate la nivel de compartiment/ birou/ serviciu și au următoarele atribuții și responsabilități specifice, pe raza de activitate a județelor arondate:

(1) Activitatea de implementare în domeniul silviculturii:

1. participă, potrivit legii, la comandamentele județene de analiză a realizării programului anual de înființare a perdelelor forestiere de protecție;
2. urmăresc respectarea prevederilor legale în vigoare privind materialele forestiere de reproducere;
3. îndeplinesc atribuțiile legale cu privire la achiziționarea prin cumpărare, schimb, sau donație, de către autoritatea publică centrală care răspunde de silvicultură, prin Regia Națională a Pădurilor – Romsilva, a terenurilor, în vederea includerii în fondul forestier proprietate publică a statului;
4. urmăresc implementarea programelor de reconstrucție a ecosistemelor forestiere destructurate antropic; îndeplinesc atribuțiile legale cu privire la împădurirea terenurilor agricole;
5. asigură îndrumarea metodologică și procedurală la derularea proiectelor de împăduriri finanțate prin diverse programe, proiecte accesate de către unități administrativ-teritoriale, asociații de proprietari de terenuri agricole și proprietarii de terenuri agricole.

(2) Activitatea de amenajare a pădurilor, cadastru și inventar forestier:

1. urmăresc furnizarea de către administratorii terenurilor cu destinație forestieră și terenurilor cu vegetație forestieră din afara fondului forestier a datelor necesare în vederea realizării sistemului de cadastru general, prelucrează aceste date și le transmit potrivit legii;
2. analizează și propun avizarea, potrivit legii, a solicitărilor de ocupare temporară sau scoatere definitivă a terenurilor din fondul forestier național;
3. analizează și propun avizarea pentru restituirea garanțiilor după redarea în circuitul silvic a terenurilor din fondul forestier național ocupate temporar;
4. analizează și propun avizarea pentru solicitările de schimbare a categoriei de folosință silvică pentru terenurile din fondul forestier național, țin evidența schimbărilor aprobate;
5. participă, potrivit reglementărilor în vigoare, la acțiunea de aplicare a prevederilor legilor de retrocedare a fondului funciar;
6. participă la lucrările conferințelor de amenajare a pădurilor proprietate publică a unităților administrativ-teritoriale și proprietate privată, a căror suprafață la nivel de proprietate nu depășește 1.000 ha, în condițiile delegării acestei competențe de către inspectorul șef;
7. realizează verificarea/recepția finală a lucrărilor de teren din cadrul proiectelor de amenajare a pădurilor, pentru fondul forestier proprietate publică a unităților administrativ-teritoriale și proprietate privată, în condițiile delegării acestei competențe de către inspectorul-șef;
8. analizează și propun avizarea sau aprobarea, după caz, a solicitărilor privind derogarea de la prevederile amenajamentelor silvice, indiferent de forma de proprietate, în condițiile legii;
9. analizează și propun avizarea sau aprobarea solicitărilor pentru acordarea contravalorii despăgubirilor destinate proprietarilor de păduri cu funcții speciale de protecție, ca urmare a restricțiilor prevăzute în amenajamentele silvice;
10. propun aprobarea sau anularea, în condițiile reglementărilor în vigoare, pentru actele de punere în valoare a masei lemnoase;
11. analizează și propun avizarea documentațiilor pentru proiectele de investiții referitoare la lucrările de amenajare;
12. comunică oficiilor județene de cadastru, geodezie și cartografie modificările survenite, după caz, cu privire la încadrarea în categoria de folosință păduri și alte terenuri cu vegetație forestieră, a terenurilor care fac obiectul ameliorării prin împădurire;
13. ține evidența, pe ocoale silvice, localități, proprietari și deținători a terenurilor cu destinație forestieră și a terenurilor cu vegetație forestieră din afara fondului forestier, pe categorii de folosință.

(3) Activitatea de monitorizare a lucrărilor tehnico-economice în fondul forestier național:

1. propun avizarea, în vederea decontării, a situațiilor de lucrări întocmite de direcțiile silvice ale Regiei Naționale a Pădurilor - Romsilva, pentru obiectivele de investiții care se finanțează din Fondul de ameliorare a fondului funciar cu destinație silvică, din fonduri bugetare și din alte surse, situate în fondul forestier proprietate publică a statului;
2. fac propuneri privind componența comisiilor de recepție și organizează recepția lucrărilor realizate la obiectivele de investiții care se finanțează din Fondul de ameliorare a fondului funciar cu destinație silvică, din fonduri bugetare și din alte surse, în situațiile în care Garda are calitatea de autoritate contractantă;
3. propun avizarea, prin reprezentanții lor, a procesului-verbal de predare-primire a lucrărilor realizate la obiectivele de investiții care se finanțează din Fondul de ameliorare a fondului funciar cu destinație silvică, din fonduri bugetare și din alte surse, încheiat între executant și deținătorul terenului;
4. verifică și propun avizarea, în conformitate cu prevederile legale în vigoare, a cheltuielilor aferente serviciilor de pază și protecție a pădurilor;
5. verifică și propun avizarea proiectelor de regenerare a pădurilor, ajutorare a regenerărilor naturale, combaterea bolilor și dăunătorilor forestieri și de executare a lucrărilor de îngrijire și conducere a arboretelor, elaborate de ocoalele silvice, altele decât cele ale Regiei Naționale a Pădurilor - Romsilva, pentru fondul forestier și vegetația forestieră din afara acestuia;
6. propun avizarea lucrările de prevenire și combatere a bolilor și dăunătorilor pentru terenurile forestiere, altele decât cele administrate prin structuri silvice, și pentru vegetația forestieră situată în afara fondului forestier și dispun executarea acestor lucrări;
7. țin evidența pe fiecare proprietate, a defrișării suprafețelor de pădure din fondul forestier național, aprobate potrivit legii;
8. monitorizează activitatea de pază a terenurilor care aparțin fondului forestier național și încheierea contractelor de administrare și/sau prestări de servicii dintre deținătorii de păduri și ocoalele silvice;
9. monitorizează, în raza sa de activitate, lucrările de reconstrucție ecologică prin împădurire a terenurilor degradate din fondul funciar agricol și forestier, inapte pentru alte folosințe, sau care reprezintă o amenințare la siguranța populației și a obiectivelor social-economice;
10. colaborează cu instituțiile interesate pentru preluarea în fondul forestier al statului, în condițiile legii, a terenurilor degradate, inapte pentru folosință agricolă, proprietate publică sau privată, pentru ameliorarea cărora deținătorii legali nu dispun de mijloacele necesare;
11. identifică vegetația forestieră din afara fondului forestier național care îndeplinește criteriile de încadrare ca pădure, respectiv care urmează a fi gospodărită în baza amenajamentului silvic;
12. colaborează la inventarierea și evidența terenurilor degradate și neproductive ce pot fi ameliorate prin împădurire în urma constituirii perimetrelor de ameliorare potrivit legislației în vigoare;
13. urmăresc realizarea programului anual pentru construirea de drumuri forestiere în bazine forestiere inaccesibile, conform prevederilor legale;
14. verifică documentațiile de calamități produse asupra lucrărilor de corectarea torenților, executate cu fonduri de la bugetul de stat și le supune, după caz, aprobării;
15. în baza împuternicirilor primite, participă la licitații, negocieri și recepții la lucrările din domeniul său de activitate.

(4) Activitatea de consultanță și asistență de specialitate:

1. acordă consultanță proprietarilor de terenuri în accesarea fondurilor necesare împăduririi, construirii de drumuri, eficientizării valorificării lemnului;
2. coordonează acțiunile de informare, educare, instruire și altele asemenea, finanțate de la bugetul de stat, pentru popularizarea legislației silvice și educației forestiere, în vederea respectării regimului silvic;
3. acordă consultanță de specialitate împreună cu celelalte compartimente din cadrul Gărzii la solicitarea deținătorilor sau proprietarilor de păduri și terenuri cu vegetație forestieră din afara fondului forestier;
4. asigură aducerea la cunoștință populației a obligațiilor privind prevenirea și stingerea incendiilor de pădure;
5. participă potrivit reglementărilor în vigoare la acțiunea de aplicare a prevederilor legilor de retrocedare a fondului funciar.

(5) Activitatea de control al aplicării regimului silvic:

1. elaborează tematici de inspecții și control specifice și le supune avizării inspectorului-șef;
2. monitorizează, inspectează și controlează toate activitățile supuse regimului silvic desfășurate de persoanele fizice și juridice precum și de deținătorii și administratorii cu orice titlu de fond forestier;
3. controlează modul cum se aplică legislația silvică pentru administrarea vegetației forestiere din afara fondului forestier național;
4. controlează modul cum se aplică normele tehnice din domeniul pădurilor;
5. controlează, în conformitate cu un plan revizuit periodic, urmând o procedură pe bază de riscuri, toate structurile de administrație silvică, indiferent de forma de proprietate asupra terenurilor forestiere; controalele se pot efectua pe baza unor informații, suspiciuni relevante privind încălcarea regimului silvic, ori de câte ori este nevoie;
6. controlează asigurarea cu continuitate de către deținătorii terenurilor forestiere, indiferent de forma de proprietate, a administrării/asigurării serviciilor silvice prin ocoale silvice autorizate cu respectarea principiului teritorialității și a principiului de asigurare a nivelului adecvat de continuitate juridică, instituțională și operațională în gestionarea pădurilor;
7. identifică și controlează deținătorii de terenuri forestiere cu privire la încheierea sau respectarea contractelor de administrare/asigurare de servicii silvice;
8. controlează modul de aplicare a prevederilor legale în vigoare privind obligativitatea ocoalelor silvice de a asigură pe baze contractuale administrarea sau asigurarea serviciilor silvice, după caz, pentru proprietarii de păduri;
9. constată cu ocazia activității de control pagubele/prejudiciile aduse fondului forestier, indiferent de forma de proprietate, constituindu-se parte civilă în proces pentru valoarea funcțiilor pădurii nerealizate;
10. identifică și controlează deținătorii de terenuri forestiere cu privire la executarea lucrărilor de reîmpădurire și de completare a regenerărilor naturale în termen de cel mult două sezoane de vegetație de la tăierea unică sau definitivă;
11. efectuează controale de fond/ parțiale/ controale de exploatare a parchetelor sau, după caz, evaluează pagubele/ prejudiciile;
12. efectuează, potrivit prevederilor legale în vigoare, în prezența părților, inspecții și controale de fond la preluarea de fond forestier în administrare/asigurare servicii silvice de către ocoale silvice autorizate, cu asigurarea principiului teritorialității și a continuității în administrare;
13. controlează modul de respectare a prevederilor legale cu privire la paza și integritatea fondului forestier național și a vegetației forestiere din afara acestuia;
14. controlează modul de respectare a prevederilor legale privind punerea în aplicare a aprobărilor de scoatere definitivă și ocupare temporară a terenurilor din fondul forestier național în baza aprobărilor și avizelor emise de Gardă;
15. controlează respectarea realizării obiectivelor pentru care au fost emise aprobări de scoatere definitivă din fondul forestier național;
16. verifică respectarea integrității fondului forestier național, cazuri de ocupări și îngrădiri ilegale, cu evaluarea primară a suprafețelor afectate;
17. verifică cazuri de trecere a terenurilor forestiere din domeniul public al unităților administrativ – teritoriale în domeniul privat al acestora prin hotărâre a consiliului local, a consiliului județean, precum și a Consiliului General al Municipiului București;
18. identifică cazurile de includere a pădurilor în intravilan;
19. controlează modul de supraveghere a stării de sănătate a pădurilor;
20. propune, potrivit legii, suspendarea sau retragerea autorizației de funcționare a structurilor silvice de administrare;
21. propune sau dispune, potrivit legii, suspendarea, anularea sau retragerea autorizațiilor, avizelor, atestatelor și a altor asemenea documente, pentru persoanele fizice, sau juridice, după caz, în conformitate cu atribuțiile stabilite de prevederile legale în vigoare , în acest sens;
22. controlează modul în care este respectată legislația în vigoare privind proveniența, circulația, depozitarea, prelucrarea primară și comercializarea materialelor lemnoase, inclusiv importul /exportul acestora și stabilește la depozite de material lemnos stocul scriptic și faptic prin cubarea materialului lemnos, iar în cazul în care personalului silvic care controlează, nu i se pune la dispoziție utilaj de manipulare a materialului lemnos de către entitatea controlată, acesta efectueză cubaj tehnic în baza căruia se va stabili stocul faptic;
23. controlează modul de utilizare a sistemului informațional integrat de urmărire a materialelor lemnoase – SUMAL 2.0 și respectarea de către utilizatori a obligațiilor privind operarea datelor în sistem;
24. utilizează sistemul informațional integrat de urmărire a materialelor lemnoase –SUMAL 2.0 pentru nevoi de control, pe raza de competență sau în afara acesteia în cazul situațiilor speciale, în baza împuternicirii de acces atribuită de direcția de specialitate din cadrul autorității publice centrale care răspunde de silvicultură;
25. verifică gestionarea și folosirea de către structurile de administrare cu specific silvic a dispozitivele speciale de marcat arbori;
26. controlează activitatea de reparare și întreținere a drumurilor forestiere în conformitate cu reglementările în vigoare;
27. verifică respectarea reglementărilor în organizarea și desfășurarea licitațiilor și negocierilor pentru vânzarea masei lemnoase din pădurile proprietate publică;
28. controlează modul de respectare a normelor tehnice cu privire la executarea drumurilor auto forestiere, inclusiv de refacere a celor calamitate, precum și a lucrărilor de amenajare și corectare a torenților;
29. verifică modul de aplicare a legilor fondului funciar de către administratorul pădurilor proprietate publică a statului la retrocedarea de terenuri forestiere;
30. controlează modul în care sunt realizate lucrările de proiectare și de execuție pentru investiții în fondul forestier sau pentru gestionarea durabilă a pădurilor, finanțate de la bugetul de stat, surse extrabugetare sau cu garanții guvernamentale;
31. controlează modul de înființare, constituire, alimentare și utilizare a fondurilor speciale cu destinație silvică prevăzute de legislația în vigoare, indiferent de forma de proprietate a pădurilor: fondul de conservare și regenerare a pădurilor și fondul de accesibilizare a fondului forestier;
32. primește, înregistrează, verifică și soluționează petițiile cu privire la încălcarea legislației în vigoare în domeniul respectării regimului silvic și a legislației cu privire la administrarea vegetației forestiere din afara fondului forestier sau în legătură cu acestea, iar după caz redirecționează petițiile structurilor silvice pentru a efectua verificări în termenul de soluționare;
33. utilizează pentru control, conform dispozițiilor legii, dispozitivele speciale de marcat materiale lemnoase cu amprentă triunghiulară;
34. exercită atribuțiile de control al operatorilor și comercianților, astfel cum sunt definite la art. 2 lit. c) și d) din Regulamentul Uniunii Europene nr. 995/2010 al Parlamentului European și al Consiliului din 20 octombrie 2010 de stabilire a obligațiilor („due diligence”) care revin operatorilor care introduc pe piață lemn și produse din lemn, pentru sortimentele de lemn și produsele din lemn prevazute în anexa la regulament, corespunzatoare codurilor de clasificare: 4401, 4403, 4406 și 4407;
35. exercită atribuțiile de control privind instituirea și aplicarea unui regim de licente FLEGT („Forest Law Enforcement, Governance and Trade” - Planul de acțiune al Uniunii Europene referitor la aplicarea legislației, la guvernare și la schimburile comerciale în domeniul forestier) pentru importurile de lemn în Comunitatea Europeană, așa cum sunt stabilite de Regulamentului (CE) nr. 2.173/2005;
36. elaborează în vederea însușirii de către inspectorul-șef a comunicărilor către direcția coordonatoare din cadrul autorității publice centrale care răspunde de silvicultură referitoare la datele solicitate de Uniunea Europeană privind aplicarea Regulamentului (UE) nr. 995/2010 și a Regulamentului (CE) nr. 2.173/2005;
37. întocmește și supune aprobării inspectorului-șef rapoarte, note și informări cu privire la aspectele constatate în urma inspecțiilor și a controalelor efectuate, cu propunerea măsurilor care se impun;
38. asigură evidența și confidențialitatea documentelor elaborate în urma activităților de inspecții și control;
39. participă, potrivit competențelor și în baza protocoalelor și planurilor de acțiune, la activități de control cu alte structuri din țară și din străinătate care desfășoară activități în domeniul silvic sau în legătură cu domeniul silvic, prezentând conducerii Gărzii Forestiere Naționale/Gărzii rapoarte și sinteze asupra acestor activități;
40. participă la activitățile de formare și/sau perfecționare profesională;
41. constată fapte care constituie contravenții și infracțiuni silvice și încheie acte administrative specifice de contravenție și de infracțiune, conform competențelor și reglementărilor în vigoare;
42. fundamentează și susține în instanță, prin consilierii juridici, întâmpinările la contestațiile actelor de constatare a contravențiilor întocmite de personalul silvic din compartiment;
43. fundamentează și susține în fața parchetelor judiciare sau în instanță, după caz, prin consilierii juridici, plângerile împotriva rezoluțiilor procurorilor;
44. asigură evidențele operative statistice referitoare la activitatea de inspecție și control, incendii, raportări specifice de îndeplinire a cerințelor Uniunii Europene, evenimente deosebite și alte asemenea;
45. realizează, întreține și reactualizează baza de date necesară desfășurării activităților de inspecție și control silvic;
46. controlează modul de respectare a condițiilor prevăzute în contractele de concesiune a terenurilor aferente activelor vândute de Regia Națională a Pădurilor-Romsilva;șș) verifică respectarea reglementărilor legale privind prevenirea și stingerea incendiilor în păduri;
47. identifică și sancționează cazurile de deversare, depozitare sau aruncare pe terenurile din fondul forestier național de reziduuri industriale, petroliere sau rezultate din prelucrarea lemnului, de substanțe chimice, apă sărată, menajeră sau industrială, deșeuri sau alte asemenea;
48. identifică cazurile de poluare a solului forestier cu metale grele, sulf, cianuri industriale, de contaminare cu petrol, cu apă sărată și mixtă în fond forestier;
49. identifică și sancționează, după caz, cazurile de exploatare ilegală a agregatelor minerale de pe terenuri din fondul forestier național, de prelevare a solului fertil, a humusului și brazdelor de iarbă prin orice mijloace;
50. identifică și sancționează, după caz, ocupațiile și daunele provocate în fondul forestier de mineritul la suprafață, halde, exploatare ilegală de minereuri, petrol și gaze;
51. identifică și sancționează cazurile de inundare a terenurilor din păduri prin construirea fără drept de baraje, praguri și alte asemenea situate pe albiile pâraielor sau râurilor,
52. identifică și sancționează cazuri de distrugere sau de mutare a semnelor de hotar;
53. identifică și sancționează, după caz, cazurile de pășunat în pădurile sau în suprafețele de pădure în care acesta este interzis, în perdelele forestiere de protecție, în perimetrele de ameliorare a terenurilor degradate sau în alunecare, în arboretele în curs de regenerare, în plantațiile și regenerările tinere, precum și în pădurile care îndeplinesc funcții speciale de protecție;
54. verifică respectarea obligației de deținere a amenajamentelor silvice și respectarea prevederilor acestuia la gestionarea fondului forestier național;
55. verifică respectarea normelor tehnice cu privire la proiectarea și executarea lucrărilor de împădurire și regenerare a pădurilor, reconstrucție ecologică, îngrijire și conducere a arboretelor, alegerea și aplicarea tratamentelor, evaluarea masei lemnoase, protecția pădurilor, controlul anual al regenerărilor, prevenirea și stingerea incendiilor, precum și a altor norme care reglementează regimul silvic;
56. verifică efectuarea lucrărilor de investiții privind reconstrucția ecologică pe terenuri degradate, înființarea și menținerea perdelelor forestiere de protecție, realizarea controlului anual al regenerărilor;
57. verifică asigurarea de către deținători, prin ocoale silvice sau prin societăți comerciale atestate, a executării lucrărilor de întreținere a arboretelor, în baza prevederilor amenajamentelor silvice și a normelor tehnice;
58. verifică respectarea reglementărilor în organizarea și desfășurarea licitațiilor și negocierilor pentru vânzarea masei lemnoase din pădurile proprietate publică.

(7) Activitatea de control și implementare în domeniul vânătorii:

1. controlează modul în care gestionarii faunei cinegetice își îndeplinesc obligațiile contractuale ce le revin conform contractelor de gestionare a faunei de interes cinegetic;
2. controlează și coordonează modul în care se desfășoară acțiunile de evaluare anuală a efectivelor de faună cinegetică;
3. controlează modul în care deținătorii de terenuri și gestionarii fondurilor de vânătoare aplică măsurile necesare menținerii echilibrului agro-silvo-cinegetic și prevenirii pagubelor cauzate de vânat și prin vânătoare culturilor agricole, animalelor domestice și fondului forestier și aplică măsurile prevăzute de legislația în domeniu;
4. controlează activitatea cinegetică pe toate categoriile de fonduri cinegetice;
5. controlează modul de autorizare, organizare și practicare a vânătorii;
6. controlează modul în care sunt respectate prevederile reglementărilor în vigoare privind rasele de câini admise la vânătoare în România;
7. controlează dacă la acțiunile de vânătoare organizate sunt folosite arme și muniții omologate;
8. controlează modul în care se desfășoară acțiunile de capturare a exemplarelor de faună cinegetică în vederea repopulării;
9. controlează modul în care sunt respectate reglementările privind crotalierea, regimul de circulație a exemplarelor de faună cinegetică în stare vie, a celui împușcat și a trofeelor de vânat;
10. controlează legalitatea ținerii în captivitate a exemplarelor din speciile de interes vânătoresc, în condițiile legii;
11. controlează modul în care sunt respectate de către toate categoriile de gestionari ai faunei cinegetice reglementările cu privire la regimul permiselor și autorizațiilor de vânătoare eliberate;
12. controlează transportul exemplarelor de vânat și modul în care se ține evidența naturalizării exemplarelor de vânat sau prelucrării altor produse ale vânatului, altele decât carnea;
13. controlează modul de îndeplinire a condițiilor care au stat la baza acordării licenței de funcționare, pentru toate categoriile de gestionari ai faunei cinegetice;
14. controlează respectarea prevederilor legale cu privire la evaluarea trofeelor de vânat de către toate categoriile de gestionari;
15. controlează modul în care s-a realizat reactualizarea suprafețelor din cuprinsul fondurilor cinegetice pe categorii de deținători;
16. controlează modul în care gestionarii fondurilor de vânătoare și-au achitat obligațiile financiare privind tariful anual de gestionare;
17. participă la comisiile de constatare și evaluare a pagubelor produse culturilor agriole și silvice de către exemplare din speciile de faună de interes cinegetic și duce la îndeplinire toate obligațiile ce îi revin conform prevederilor legale;
18. controlează modul de organizare și de desfășurare a acțiunilor de prevenire și combatere a braconajului, desfășurate de către gestionarii faunei de interes cinegetic pe toate categoriile de fonduri cinegetice;
19. întocmesc evidențele statistice conform competențelor stabilite;
20. prezintă periodic rapoarte, informări și sinteze asupra activității desfășurate;
21. îndeplinesc orice alte atribuții legale sau dispoziții ale autorității publice centrale care răspunde de silvicultură;
22. verifică și soluționează petițiile cu privire la activitatea de vânătoare;
23. participă, potrivit competențelor, la colaborări cu alte structuri din țară și din străinătate care desfășoară activități în domeniul cinegetic sau în legătură cu domeniul cinegetic.

(8) Gărzile forestiere județene îndeplinesc orice alte atribuții legale dispuse de inspectorul șef.

(9) Conducătorul gărzii forestiere județene răspunde de îndeplinirea tuturor atribuțiilor structurii pe care o conduce și o coordonează.

**CAPITOLUL X - Atribuțiile Serviciului** **economic, investiții, achiziții, logistică** **și administrativ** **din cadrul Gărzilor forestiere**

**Art. 23.** – (1)Serviciul economic, investiții, achiziții și logistică și administrativ este condus de un șef serviciu și are în structura sa următoarele compartimente:

1.Compartimentul economico financiar și investiții;

2.Compartimentul resurse umane;

3. Compartimentul comunicare și relații cu publicul;

3.Compartimentul achiziții, logistică și administrativ;

4.Compartimentul registratură și arhivă;

5.Compartimentul juridic.

(2) Șeful serviciului economic, investiții, achiziții și logistică și administrativ are următoarele atribuții principale:

1. organizează, conduce, îndrumă, controlează direct și răspunde de activitatea compartimentelor prevăzute la alin. (1);
2. organizează, conduce, îndrumă și controlează, în condițiile legii, activitatea Gărzii în domeniul financiar – contabil, gestionează patrimoniul și mijloacele materiale și bănești ale acesteia, urmărește realizarea bugetului pe destinații, cu încadrarea strictă în alocațiile bugetare pe capitole și articole de cheltuieli, în condițiile realizării unui management eficient și de calitate;
3. răspunde de administrarea patrimoniului Gărzii, inclusiv de buna funcționare a parcului auto, urmărirea consumurilor de carburanți și lubrifianți, piese de schimb, în limitele legale;
4. exercită/ asigură, după caz, controlul financiar preventiv propriu, conform legii;
5. întocmește situațiile financiar contabile și răspunde pentru depunerea la termen a acestora;
6. răspunde de planificarea și implementarea activităților proprii compartimentelor conduse;
7. răspunde de întocmirea și îndeplinirea bugetului de venituri și cheltuieli;
8. răspunde pentru defalcarea bugetului pe trimestre în cadrul exercițiului financiar;
9. răspunde și organizează exercitarea controlului de gestiune;
10. răspunde de organizarea evidenței tehnico-operative a bunurilor aflate în patrimoniu;
11. răspunde, in limita bugetului aprobat, de respectarea destinației alocațiilor bugetare aprobate de ordonatorul principal/secundar de credite;
12. coordonează și asigură aplicarea prevederilor legale cu privire la calcularea și acordarea drepturilor salariale și a altor drepturi în bani sau în natură pentru salariații Gărzii;
13. colaborează cu direcțiile din cadrul Gărzii în vederea elaborării programelor specifice activității instituției;
14. propune măsuri pentru recuperarea pagubelor aduse Gărzii;
15. răspunde de urmărirea lichidării debitorilor și creditorilor;
16. organizează și răspunde de activitatea privind achizițiile publice, indiferent de tipul de procedură, precum și de execuția lucrărilor de investiții;
17. răspunde de respectarea legislației privind plata drepturilor salariale și de altă natură, ce se cuvin salariaților precum și de constituirea și plata în termenele legale a contribuțiilor către bugetul de stat, bugetul asigurărilor sociale de stat, bugetul asigurărilor de somaj, fondul de handicap;
18. răspunde de elaborarea și actualizarea procedurilor specifice activitaților și operațiunilor desfășurate în cadrul structurilor subordonate;
19. răspunde de respectarea legii privind angajarea gestionarilor și constituirea garanțiilor materiale aferente;
20. supervizează implementarea și actualizarea programelor IT privind prelucrarea electronică a datelor financiar-contabile, a celor privind achizițiile publice și a celor privind salarizarea personalului;
21. răspunde, potrivit legii, de respectarea disciplinei de casă, a regulamentului operațional de casă și a celorlalte dispoziții privind operațiunile cu numerar, efectuând, personal sau prin împuternicit, controlul gestionar al casieriei;
22. efectuează, personal sau prin împuternicit, controlul gestionar al magaziei de materiale a instituției;
23. răspunde de întocmirea corectă, potrivit legii, a evidențelor contabile și de păstrarea documentelor justificative care stau la baza înregistrărilor în contabilitate;
24. răspunde pentru întocmirea analizelor economice privind activitatea de buget, financiar și contabilitate a Gărzii;
25. răspunde și urmărește efectuarea tuturor plăților la termenele stabilite, în limita prevederilor bugetare aprobate;
26. răspunde de întocmirea, potrivit legii, a Planului anual al achizițiilor publice;
27. semnează și avizează, din punct de vedere al încadrării în prevederile bugetare aprobate, listele de investiții publice din cadrul Gărzii;
28. elaborează lunar situațiile necesarului creditelor bugetare pentru activitatea proprie, pe care le transmite ordonatorului principal/secundar de credite și răspunde de corectitudinea datelor înscrise în aceste situații;
29. reprezintă Garda în raporturile cu terții, alături de inspectorul-șef, în cazurile în care sunt angajate cheltuieli din bugetul instituției;
30. dispune și inițiază acțiuni sau măsuri eficiente pentru asigurarea bunei desfășurări a activității instituționale;
31. răspunde de buna desfășurare a activităților realizate de compartimentul logistică achiziții și administrativ, inclusiv cele privind buna funcționare a parcului auto, urmărirea consumurilor de carburanți și lubrifianți, piese de schimb, în limitele legale;
32. asigură implementarea strategiei de reformă în administrația publică din perspectiva managementului financiar;
33. întocmește și transmite în Sistemul național de raportare – Forexebug toate raportarile prevăzute de legislația în vigoare;
34. ține evidența angajamentelor bugetare in sistemul național de raportare – Forexebug;
35. verifică și certifică facturile pentru legalitatea, regularitatea, realitatea operațiunilor ce fac obiectul prestărilor de servicii pentru utilități: telefoane, servicii de întreținere și funcționare.

(3) Șeful serviciului economic, investiții, achiziții și logistică și administrativ din cadrul Gărzii îndeplinește și alte atribuții decât cele prevăzute la alin.(1), care sunt stabilite de conducerea Gărzii în conformitate cu prevederile legale în vigoare.

**Art. 24** - (1) Compartimentul economico financiar și investiții are următoarele atribuții:

1. organizează, în condițiile legii, activitatea Gărzii în domeniul financiar contabil, gestionează patrimoniul și mijloacele materiale și bănești ale acesteia, urmărește realizarea bugetului pe destinații, cu încadrarea strictă în alocațiile bugetare pe capitole și articole de cheltuieli, în condițiile realizării unui management eficient și de calitate;
2. răspunde de administrarea patrimoniului Gărzii;
3. exercită/ asigură, după caz, controlul financiar preventiv propriu, conform legii;
4. întocmește situațiile financiar contabile;
5. planifică și implementează activitățile proprii;
6. inițiază acțiuni sau măsuri eficiente pentru asigurarea bunei desfășurări a activității instituționale;
7. întocmește și îndeplinește bugetul de venituri și cheltuieli;
8. organizează evidența tehnico-operative a bunurilor aflate în patrimoniu;
9. răspunde, in limita bugetului aprobat, de respectarea destinației alocațiilor bugetare aprobate de ordonatorul principal/secundar de credite;
10. propune măsuri pentru recuperarea pagubelor aduse Gărzii;
11. răspunde de urmărirea lichidării debitorilor și creditorilor;
12. respectă legislația privind plata drepturilor salariale și de altă natură, ce se cuvin salariaților precum și de constituirea și plata în termenele legale a contribuțiilor către bugetul de stat, bugetul asigurărilor sociale de stat, bugetul asigurărilor de somaj, fondul de handicap;
13. elaborează și actualizează procedurile specifice activitaților și operațiunilor desfășurate în cadrul structurilor subordonate;
14. răspunde, potrivit legii, de respectarea disciplinei de casă, a regulamentului operațional de casă și a celorlalte dispoziții privind operațiunile cu numerar, efectuând, personal sau prin împuternicit, controlul gestionar al casieriei;
15. răspunde de buna desfășurare a activităților realizate de compartimentul logistică, achiziții și administrativ, inclusiv cele privind buna funcționare a parcului auto, urmărirea consumurilor de carburanți și lubrifianți, piese de schimb, în limitele legale;
16. răspunde de întocmirea corecta, potrivit legii, a evidențelor contabile și de păstrarea documentelor justificative care stau la baza înregistrărilor în contabilitate;
17. răspunde pentru întocmirea analizelor economice privind activitatea de buget, financiar și contabilitate a Gărzii;
18. răspunde de efectuarea tuturor plăților la termenele stabilite, în limita prevederilor bugetare aprobate;
19. aplică și respectă prevederile Legii contabilității nr. 82/1991, republicată, cu modificările și completările ulterioare, și a Legii finanțelor publice nr. 500/2002, cu modificările și completările ulterioare, și ale celorlalte acte normative specifice în vigoare;
20. răspunde pentru virarea tuturor obligațiilor fiscale ale angajaților și ale angajatorului, în conformitate cu legislația în vigoare;
21. întocmește statele de plată a salariilor, efectuând operarea în acestea, a concediilor medicale, a concediilor de odihnă, precum și orice alte drepturi salariale acordate personalului potrivit legii;
22. prezintă ordonatorului de credite situația recapitulativă a salariilor, însoțită de toate documentele și avizele necesare pentru înregistrarea în contabilitate;
23. întocmește ordinele de plată reprezentând drepturile salariale ale personalului, viramentele către bugetul statului, către bugetul asigurărilor sociale, către bugetul asigurărilor de sănătate și catre bugetul asigurărilor de șomaj;
24. întocmește și transmite către ordonatorul principal/secundar de credite, la termenul solicitat, situația lunară privind monitorizarea cheltuielilor de personal;
25. întocmește și depune, la termen situația S1 privind ancheta asupra câștigului salarial;
26. întocmește și depune, la termen, declarațiile privind drepturile de personal potrivit legislației în vigoare;
27. răspunde de corectitudinea, oportunitatea și legalitatea tuturor operațiunilor executate și a documentelor sau situațiilor întocmite, răspunde de angajamentele ce rezultă din operațiunile sau documentele care intră în sfera sa de activitate sau care au incidență cu aceasta, chiar dacă nu este necesară sau prezentă viza sau semnătura proprie;
28. întocmește, cu încadrarea în limita impusă, proiectul bugetului anual al Gărzii;
29. întocmește proiecte de rectificare a bugetului, atunci când este cazul;
30. efectuează înregistrările în contabilitate în mod cronologic, cu respectarea succesiunii documentelor, după data de întocmire sau de intrare a acestora în instituție și sistematic, în conturi sintetice și analitice, respectând Planul de Conturi elaborat de Ministerul Finanțelor și întocmește lunar balanțe de verificare sintetice și analitice;
31. efectuează virările de credite, începând cu prima lună a trimestrului al III-lea din anul financiar în curs, potrivit legii;
32. respectă în încadrarea în limitele și destinația creditelor și/sau angajamentelor bugetare;
33. întocmește bilanțul contabil și contul de execuție trimestrial și anual;răspunde de execuția bugetară întocmită lunar, pentru activitatea proprie;
34. elaborează lunar situațiile necesarului creditelor bugetare pentru activitatea proprie, pe care le transmite ordonatorului principal de credite și răspunde de corectitudinea datelor înscrise în aceste situații;
35. execută deciziile de reținere sau imputare, urmărește recuperarea pagubelor și a debitelor;
36. verifică și răspunde de corectitudinea întocmirii actelor justificative care stau la baza încasărilor și plăților care se efectuează prin conturile curente sau prin casieria proprie;
37. comunică facturile clienților în termenul legal, îngrijindu-se ca acestea să devină certe, lichide și exigibile, respectiv ca acestea să îndeplinească condițiile prevăzute de lege pentru a putea fi recuperate;
38. gestionează formularele cu regim special specifice silviculturii și vânătorii
39. efectuează plățile generate de cheltuielile curente proprii și de încasarea veniturilor;
40. gestionează eficient, conform legislației în vigoare, fondurile în lei și valută destinate salariilor, deplasărilor în țară și în străinătate;
41. asigură execuția bugetului de venituri și cheltuieli în limita sumelor aprobate;
42. răspunde de corectitudinea, oportunitatea și legalitatea tuturor operațiunilor executate și a documentelor sau situațiilor întocmite, răspunde de angajamentele ce rezultă din operațiunile sau documentele care intră în sfera sa de activitate sau care au incidență cu aceasta, chiar dacă nu este necesară sau prezentă viza sau semnătura proprie;
43. întocmește, verifică și avizează documentația privind plățile efectuate;
44. organizează potrivit legii inventarierea valorilor materiale și bănești; efectuează controlul gestionar pentru gestiunile proprii, cel puțin o dată pe an, potrivit legii;
45. întocmește și transmite lunar către Garda Forestieră Națională și către autoritatea publică centrală care răspunde de silvicultură execuția bugetară;
46. întocmește și transmite către autoritatea publică centrală care răspunde de silvicultură, în termenul solicitat de către aceasta, situația plăților restante, a datoriilor și creanțelor;
47. răspunde de corectitudinea datelor înscrise în documentele și situațiile contabile;
48. urmărește derularea și realizarea contractelor din punct de vedere financiar contabil;
49. primește și verifică facturile sosite, în detaliu, cu privire la convorbirile telefonice ale personalului propriu, iar în cazul convorbirilor găsite nejustificate urmărește încasarea contravalorii lor de la cei vinovați;
50. întocmește și transmite în Sistemul național de raportare – Forexebug toate raportările prevăzute de legislația în vigoare;
51. ține evidența angajamentelor bugetare in sistemul național de raportare – Forexebug;
52. urmărește/asigură protecția socială și a veniturilor ce se cuvin fiecărui salariat prin acordarea concediilor de odihnă, a concediului pentru îngrijirea copilului în vârstă de până la doi ani, respectarea legislației muncii, respectarea duratei zilei de muncă.

(2) Compartimentul economico-financiar și investiții îndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**Art 25. -** (1)Compartimentul achiziții, logistică și administrativ are următoarele atribuții:

1. organizează și răspunde de activitatea privind achizițiile publice, indiferent de tipul de procedură, precum și de execuția lucrărilor de investiții;
2. răspunde de întocmirea, potrivit legii, a Planului anual al achizițiilor publice;
3. organizează procedurile de atribuire a contractelor de achiziție publică necesare realizării activităților specifice, conform legii;
4. întocmește Programul anual al achizițiilor publice de bunuri, executarea de lucrări și prestări de servicii pe care îl supune aprobării inspectorului-șef și îl actualizează potrivit alocațiilor bugetare aprobate prin bugetul de venituri și cheltuieli;
5. asigură și răspunde de aprovizionarea cu materiale, servicii, obiecte de inventar și alte dotări potrivit nevoilor reale și în limita resurselor aprobate, în condițiile legii;
6. asigură respectarea procedurii legale în vederea încheierii contractelor de achiziții publice, întocmește contractele de achiziții publice împreună cu compartimentul juridic și asigură supunerea acestora spre avizare;
7. analizează și fundamentează, pe baza propunerilor și situațiilor de lucrări, planul de investiții și cheltuielile pentru reparații capitale la obiectivele de investiții finanțate parțial de la bugetul de stat, în funcție de volumul alocat;
8. realizează planul propriu de investiții cu respectarea actelor normative în vigoare;
9. elaborează notele justificative, documente esențiale ale achizițiilor publice;
10. menține legătura cu constructori și proiectanți și participă la transmiterea datelor și modificărilor apărute în legislație cu prelucrarea necesară în funcție de specificul activității de investiții;
11. elaborează documentațiile privind transferurile fără plată a bunurilor între instituțiile publice,potrivit legii;
12. răspunde de aplicarea, în condițiile legii, a procedurilor de achiziție publică;
13. urmărește derularea contractelor de achiziție publică;
14. transmite către Garda Forestieră Națională, spre centralizare, ori de câte ori este nevoie, inventarul actualizat al bunurilor din domeniul public al statului;
15. verifică și certifică facturile pentru legalitatea, regularitatea, realitatea operațiunilor ce fac obiectul lucrărilor de investiții;
16. organizează, urmărește și execută întreaga activitate de întreținere, reparații a clădirilor, bunurilor, instalațiilor și dotărilor proprii;
17. verifică și certifică facturile pentru legalitatea, regularitatea, realitatea operațiunilor ce fac obiectul prestărilor de servicii pentru utilități: telefoane, servicii de întreținere și funcționare;
18. verifică și certifică facturile pentru legalitatea, regularitatea, realitatea operațiunilor ce fac obiectul prestărilor de servicii pentru utilități: telefoane, servicii de întreținere și funcționare;
19. împreună cu celelalte servicii, birouri și compartimente asigură și răspunde de aplicarea măsurilor de protecția muncii, de respectarea regulilor de prevenire și stingere a incendiilor, precum și de asigurarea ordinii și disciplinei in instituție, potrivit legii.

(2) Compartimentul achiziții, logistică și administrativ îndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**Art.** **26 –** (1) Compartimentul resurse umane are următoarele atribuții și responsabilități specifice:

1. întocmește și propune spre aprobare, în condițiile legii, statele de funcții și de personal;
2. întocmește proiectele de decizie privind încadrarea personalului din cadrul Gărzii Forestiere, precum și proiectele de decizie privind modificarea și încetarea raporturilor de serviciu/ raporturilor de muncă, după caz;
3. la solicitarea structurilor funcționale, întocmește și supune spre aprobare, potrivit legii, documentația pentru transformări/ mutări/ suplimentări de posturi din statele de funcții ale Gărzii Forestiere;
4. ține evidența salariaților și operează schimbările intervenite în statele de funcții și în statele de personal; ține legătura cu Agenția Națională a Funcționarilor Publici;
5. stabilește salariile de bază ale personalului aparatului propriu, ori de câte ori intervin modificări în salarizarea personalului, conform legislației în vigoare;
6. asigură încadrarea personalului pe funcții și în specialitatea studiilor;
7. gestionează, potrivit legii, dosarele profesionale ale funcționarilor publici, și, după caz, dosarele personale ale personalului contractual din aparatul propriu;
8. întocmește decizii de încetare a raportului de serviciu în vederea pensionării, în conformitate cu prevederile legale în vigoare;
9. împreună cu celelalte servicii, birouri și compartimente asigură și răspunde de aplicarea măsurilor de protecția muncii, de respectarea regulilor de prevenire și stingere a incendiilor, precum și de asigurarea ordinii și disciplinei în instituție, potrivit legii;
10. verifică foaia colectivă de prezență a personalului din cadrul Gărzii, o înaintează spre aprobare inspectorului șef și o transmite către compartimentul finaciar-contabil, în vederea întocmirii statelor de plată, lunar;
11. gestionează evidența concediilor și o transmite, după aprobare, compartimentului financiar-contabil;
12. asigură sprijinul de specialitate conducătorilor structurilor din cadrul Gărzii, în vederea evaluării performanțelor profesionale individuale, conform actelor normative în vigoare;
13. evaluează nevoile de formare profesională la nivelul aparatului propriu, luând în considerare propunerile structurilor din cadrul Gărzii;
14. participă la prezentarea tematicilor din cadrul programului de perfecționare profesională a personalului cu atribuții de resurse umane, stabilit potrivit legii;
15. eliberează și gestionează legitimațiile de serviciu și asigură recuperarea lor de la salariații care părăsesc instituția;
16. gestionează, potrivit legii, fișele de post ale personalului din cadrul Gărzii;
17. asigură organizarea concursurilor pentru recrutarea, promovarea și avansarea personalului din cadrul Gărzii, precum și toate celelalte activități din domeniul resurselor umane;
18. asigură secretariatul comisiilor de concurs pentru recrutarea, promovarea și avansarea personalului din cadrul Gărzii, precum și al comisiilor de soluționare a contestațiilor, constituite potrivit legii;
19. gestionează declarațiile de avere și de interese conform prevederilor legale în vigoare;
20. întocmește, în baza cererilor, adeverințe care să ateste calitatea de salariat, vechimea în muncă sau în specialitate pentru personalul din cadrul aparatului propriu al Gărzii;

(2) Compartimentul resurse umane îndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**Art. 27** – (1) În ceea ce privește comunicarea de informații către publicul larg, participarea la evenimente specifice, în interes de serviciu, precum și organizarea de evenimente publice, inspectorul șef al Gărzii consultă și solicită avizul Gărzii Forestiere Naționale, în acest sens.

(2)Compartimentul comunicare și relații cu publicul din cadrul Gărzii are următoarele atribuții și responsabilități specifice:

1. asigură transparența decizională a Gărzii, în condițiile legii;
2. participă la furnizarea către presă a informațiilor de interes public care privesc activitatea Gărzii, după aprobarea acestora de către inspectorul șef;
3. furnizează către Garda Forestieră Națională, la solicitarea acesteia, informațiile de interes public necesare publicării sau diseminării publice, din domeniul său de activitate;
4. colectează informațiile de interes public din cadrul structurilor sale specifice și le diseminează public prin canalele de comunicare proprii Gărzii;
5. elaborează procedurile operaționale pentru activitatea proprie;
6. primește solicitările înregistrate pentru informații de interes public/petițiile și le evaluează primar pentru a stabili dacă informațiile solicitate sunt informații comunicate din oficiu, furnizabile la cerere sau exceptate de la liberul acces, în conformitate cu prevederile legale în vigoare;
7. întocmește raportul anual privind activitatea Gărzii, îl transmite către inspectorul general al Gărzii Forestiere Naționale spre avizare, iar ulterior avizării de către acesta, îl înaintează spre aprobare inspectorului șef al Gărzii, în vederea publicării pe website-ul propriu, în conformitate cu prevederile legale în vigoare;
8. asigură coordonarea soluționării documentelor referitoare la informațiile de interes public, a petițiilor și a solicitărilor mass-media, în termenele legale;
9. documentează și participă la elaborarea materialelor furnizate către public, inclusiv cele solicitate de presă, consultă specialiștii Gărzii în acest sens și solicită aprobarea de către inspectorul general al Gărzii Forestiere Naționale în vederea transmiterii acestora către solicitanți;
10. pune la dispoziția publicului informațiile de interes general privind rezultatul inspecțiilor și controalelor realizate de Gardă;
11. monitorizează presa și rețelele de socializare, pentru a evidenția modul în care este reflectată în mass-media, activitatea Gărzii și emite rapoarte către Garda Forestieră Națională;
12. participă la organizarea de activități de interes public, seminarii, conferințe, întâlniri cu sindicatele și patronatele din domeniul de activitate al Gărzii, cu aprobarea în prealabil a conducerii Gărzii Forestiere Naționale;
13. participă la actualizarea informațiilor cuprinse în pagina de internet a Gărzii, în colaborare cu structurile specifice ale acesteia;
14. creează și utilizează conturi pe rețele de socializare destinate promovării activității Gărzii;
15. participă la organizarea campaniilor de promovare, educare și informare, referitoare la activitatea specifică, cu consultarea în prealabil a specialiștilor din cadrul Compartimentului Comunicare, Relația cu Publicul ai Gărzii Forestiere Naționale;
16. actualizează informațiile cuprinse în pagina de internet a Gărzii;
17. participă și la alte activități dispuse de conducerea Gărzii sau prin dispoziții/decizii ale Gărzii Forestiere Naționale.

**Art. 28** – (1) Compartimentul registratură și arhivă are următoarele atribuții și responsabilități specifice:

1. primește și înregistrează toate documentele adresate Gărzii, inclusiv a celor interne și ale gărzilor județene;
2. verifică repartizarea corectă a documentelor transmise Gărzii și semnează în condica de expediție, în cazul în care corespondența se face prin scrisoare recomandată sau prin curierat;
3. în cazul în care în documentul intrat sunt menționate anexe și acestea lipsesc, se va face mențiunea despre aceasta, în caz contrar personalul care își desfășoară activitatea în cadrul Compartimentului registratură și arhivă fiind răspunzător de pierderea lui;
4. asigură predarea documentelor intrate și înregistrate, conducerii Gărzii forestiere, iar după ce conducătorul instituției stabilește structura/persoana responsabilă și aplică rezoluția, documentele vor fi ridicate prin grija Compartimentul registratură și arhivă de șefii compartimentelor sau de către funcționarii indicați în rezoluție, pe bază de semnătură. În cazul refuzului de semnare a preluării documentului repartizat, va întocmi un raport scris conducătorului instituției;
5. asigură conexarea la primul document înregistrat a documentelor care se referă la aceeași problemă și au același expeditor;
6. înainte de expediere, documentele se scad în Registrul intrări-ieșiri, iar exemplarul nr. 2, cu contrasemnături, se predă structurii din cadrul Gărzii care a întocmit documentul;
7. asigură expedierea tuturor documentelor emise de către Gardă și completarea rubricilor corespunzătoare din Registrul ieșiri – intrări, precum și transmiterea răspunsului în plic către destinatari pe bază de borderou sau prin alte mijloace de transmitere cu confirmare de primire;
8. asigură repartizarea documentelor conform rezoluției inspectorului șef (pregătire mape corespondență și distribuirea actelor înregistrate la personalul gărzii); documentele înregistrate și care au rezoluția conducătorului instituției vor fi predate/transmise de către registrator cu celeritate către conducătorii structurilor (directori/șefi serviciu/șefi de birou) sau direct persoanelor responsabile cu soluționarea lor, după caz, pe bază de semnătură sau prin mijloace de transmitere online, conform rubricaturii din registrul de intrări-ieșiri;
9. elaborează, în colaborare cu structurile din cadrul Gărzii a nomenclatoarelor arhivistice;
10. realizează sistemul de evidență a lucrărilor supuse arhivării;
11. colaborează cu toate structurile din cadrul Gărzii în vederea asigurării condițiilor de predare, păstrare și transfer a dosarelor de arhivă;
12. primește în arhivă documente predate de structurile din cadrul Gărzii și pune la dispoziție, la solicitare, dosarele și înscrisurile din arhivă, cu respectarea condițiilor de predare – primire și transport, conform legislației în vigoare;
13. asigură eliminarea periodică a documentelor fără valoare arhivistică și ale căror termene au expirat,la propunerea direcțiilor/ serviciilor/ birourilor din cadrul gărzii;
14. transmite situatia unităților arhivistice cu termen de păstrare permanent către Arhivele Naționale.

(2) Compartimentul registratură și arhivă îndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**Art. 29** – (1) Compartimentul juridic poate funcționa în subordinea directă a inspectorului șef sau în subordinea serviciului economic, investiții, achiziții, logistică și administrativ și are următoarele atribuții:

1. urmărește și asigură respectarea Constituției și a tuturor celorlalte acte normative în vigoare de către personalul Gărzii;
2. asigură reprezentarea procesuală a Gărzii în fața instanței de judecată, în baza delegației emise de reprezentantul legal al instituției;
3. colaborează potrivit competențelor cu funcționarii publici din compartimentele, birourile și serviciile Gărzii, în vederea aplicării legislației în vigoare;
4. analizează, definitivează și avizează, după caz, toate deciziile emise de către inspectorul-șef al Gărzii;
5. participă prin consilierul juridic în calitate de membru în comisiile de evaluare a ofertelor constituite în cadrul procedurilor de achiziție publică, precum și în alte comisii și grupuri de lucru, ori de câte ori este numit prin decizia inspectorului-șef;
6. acordă consultanță juridică personalului Gărzii, strict în legătură cu exercitarea atribuțiilor de serviciu ale diferitelor structuri din cadrul instituției și cu formularea răspunsurilor către terți;
7. formulează în scris actele de procedură - întâmpinări, răspunsuri la întâmpinări, apeluri, recursuri și altele - prevăzute de legislația în vigoare, în cauzele aflate pe rolul instanțelor judecătorești, precum și documentele necesare în vederea realizării procedurii prealabile litigiilor în care Garda este parte;
8. inițiază acțiuni de recuperare a creanțelor Gărzii, inclusiv prin forme de executare silită și lichidare judiciară a debitului, la solicitarea compartimentului de specialitate;
9. întocmește orice alte acte de procedură în care este implicată Garda;
10. duce la îndeplinire orice alte sarcini care privesc activitatea de contencios din domeniul de activitate al gărzii;
11. întocmește un registru, potrivit legii, în care ține evidența tuturor cauzelor aflate pe rolul instanțelor de judecată;
12. analizează și avizează pentru legalitate proiectele de decizii întocmite de Compartimentul resurse umane, pentru încheierea, modificarea sau încetarea raporturilor de serviciu sau, după caz, a contractelor individuale de muncă privind salariații instituției;
13. întocmește deciziile de imputare și gestionează registrul de evidență a contravențiilor;
14. informează personalul din cadrul Gărzii cu privire la actele normative de interes în domeniul de activitate al gărzii, publicate în Monitorul Oficial al României;
15. avizează de legalitate contractele și actele adiționale la contractele încheiate de Gardă;
16. participă la ședințele Comisiei de disciplină, conform deciziei inspectorului-șef;
17. îndeplinește orice alte sarcini stabilite de șeful ierarhic superior;
18. duce la îndeplinire orice alte sarcini care privesc activitatea de contencios din domeniul de activitate al gărzii;
19. întocmește deciziile privind sancționarea disciplinară a personalului din cadrul gărzii forestiere.

(2) Compartimentul juridic îndeplinește și alte atribuții decât cele prevăzute la alin. (1), care sunt stabilite de conducerea Gărzii în conformitate cu prevederile legale în vigoare.

**Art. 30** – (1) Compartimentul audit public intern funcționează în subordinea directă a inspectorului șef și are următoarele atribuții:

1. elaborează norme metodologice privind exercitarea activității de audit public intern specifice gărzii forestiere cu avizul structurii de audit din cadrul organului ierarhic superior și le supune aprobării inspectorului șef;
2. elaborează proiectul planului multianual de audit public intern și, pe baza acestuia proiectul planului anual de audit public intern și le supune aprobării inspectorului șef;
3. efectuează activități de audit public intern pentru a evalua dacă sistemele de management financiar și control ale gărzii forestiere sunt transparente și sunt conforme cu normele de legalitate, regularitate, economicitate, eficiență și eficacitate;
4. informează organul ierarhic superior despre recomandările neînsușite de către Inspectorul șef și consecințele neimplementării acestora;
5. raportează periodic structurii de audit din cadrul organului ierarhic superior la solicitarea acestuia rapoarte periodice privind constatările, concluziile și recomandările rezultate din activitatea lor de audit intern;
6. elaborează raportul anual al activității de audit public intern care prezintă modul de realizare a obiectivelor compartimentului audit public intern din cadrul gărzii forestiere;
7. raportează imediat inspectorului șef și structurii de control abilitate iregularitățile sau posibilele prejudicii identificate în realizarea misiunilor de audit public intern;
8. ajută structurile din cadrul Gărzii forestiere să-și îndeplinească obiectivele printr-o abordare sistematică și metodică, care evaluează și îmbunătățește eficiența și eficacitatea sistemului de conducere bazat pe gestiunea riscului, a controlului și proceselor de administrare;
9. monitorizarea modului de implementare a misiunilor și recomandărilor prevăzute în rapoartele de audit și raportează asupra îndeplinirii lor;

(2) Compartimentele de audit public intern auditează, cel puțin o dată la 4 ani, fără a se limita la acestea, următoarele:

a) activitățile financiare sau cu implicații financiare desfășurate de entitatea publică din momentul constituirii angajamentelor până la utilizarea fondurilor de către beneficiarii finali, inclusiv a fondurilor provenite din finanțare externă;

b) plățile asumate prin angajamente bugetare și legale, inclusiv din fondurile comunitare;

c) administrarea patrimoniului, precum și vânzarea, gajarea, concesionarea sau închirierea de bunuri din domeniul privat al statului sau al unităților administrativ-teritoriale;

d) concesionarea sau închirierea de bunuri din domeniul public al statului sau al unităților administrativ-teritoriale;

e) constituirea veniturilor publice, respectiv modul de autorizare și stabilire a titlurilor de creanță, precum și a facilităților acordate la încasarea acestora;

f) alocarea creditelor bugetare;

g) sistemul contabil și fiabilitatea acestuia;

h) sistemul de luare a deciziilor;

i) sistemele de conducere și control, precum și riscurile asociate unor astfel de sisteme;

j) sistemele informatice.

(3)Auditul public intern se exercită asupra tuturor activităților desfășurate în entitatea publică, cel puțin o dată la 4 ani, iar prioritizarea misiunilor de audit intern se face pe baza analizei de risc și a solicitărilor Curții de Conturi a României.

(4) Prin excepție de la prevederile alin. (3), la elaborarea planului multianual, inspectorul șef poate aproba depășirea termenului de 4 ani, cu cel mult un an, la propunerea fundamentată a conducătorului compartimentului de audit public intern.

(5) Compartimentul audit public intern îndeplinește și alte atribuții decât cele prevăzute la alin.(1), care sunt stabilite de conducerea Gărzii în conformitate cu prevederile legale în vigoare.

**CAPITOLUL XI - DISPOZIȚII FINALE**

**Art. 31** - (1) În funcție de numărul de posturi și activitățile specifice din cadrul fiecărei Gărzi, compartimentele din structura Direcției implementare și avizare, Direcției de control al regimului silvic și cinegetic, Serviciului financiar contabil, juridic și administrativ, precum și gărzile forestiere județene pot fi organizate la nivel de compartiment/birou/serviciu.

(2)Circuitul intern al documentelor emise sau primite spre soluționare de către compartimentele din structura Gărzii și de către gărzile forestiere județene, precum și circuitul intern și extern pentru emiterea/retragerea/suspendarea de avize, autorizații, certificate de mențiuni și alte asemenea înscrisuri oficiale se stabilesc prin decizie a inspectorului-șef.

(3) Personalul din structura fiecărei Gărzi este obligat să cunoască și să aplice prevederile prezentului regulament.

(4)Personalul din fiecare compartiment, birou, serviciu sau gardă forestieră județeană este obligat să pună la dispoziția celorlalte compartimente, birouri, servicii sau gardă forestieră județeană din structura organizatorică a Gărzii informațiile și/sau documentele necesare îndeplinirii de către acestea a atribuțiilor prevăzute în prezentul Regulament.

(5) Toate compartimentele, birourile, serviciile și gărzile forestiere județene au obligația de a pune la dispoziția compartimentului de comunicare, în condițiile legii, informațiile de interes public privind domeniul specific de activitate.

(6) Personalul compartimentelor, birourilor, serviciilor și gărzilor forestiere județene poate îndeplinii, în condițiile legii, și alte atribuții stabilite prin decizie a inspectorului-șef.

(7) Atribuțiile prevăzute în prezentul regulament de organizare și funcționare se completează cu alte atribuții specifice de implementare sau control din domeniul silviculturii și cinegetic, în conformitate cu reglementările legale în vigoare.

(8) Personalul gărzilor forestiere are obligația de a ridica corespondența repartizată de inspectorul șef sau de superiorul ierarhic, pe bază de semnătură conform rubricaturii din registrul de intrări ieșiri sau de a lua la cunoștință despre acestea prin mijloace de transmitere online.

(9) Nerespectarea prevederilor prezentului regulament atrage răspunderea disciplinară, materială și penală, după caz a angajaților.